Eye Bag Tak Ada Bila Rajin Amal Cube Ice Ni. Cara Buatnya Mudah Je!

Bangun tidur dengan keadaan mata yang sembab dan terlihat bengkak yang juga dikenali sebagai eye bag tentu tidak puas hati dibuatnya.

Jadi bagi menghilangkan kesan eye bag tersebut dan sekali gus dapat menghilangkan kelesuan mata bolehlah amalkan seperti petua ni.

Jom semak.

Tak boleh jadi ni. Dah 2 hari nak up petua ni tapi tak sempat. Jadi malam ni wajib la up. Kot kot ada yang nak buat hari ni. Malam nanti dah boleh pakai kan.

Kali ni Aisyah nak share petua ice cubes lagi. Tapi yang ni special sikit sebab boleh untuk hilangkan eye bag korang.

Petua kali ni Aisyah guna air green tea. Macam korang tahu, green tea ni salah satu bahan terbaik untuk kulit.

Green tea ni ada vitamin B-2 yang boleh buatkan kulit kita kekal remaja. Yang lagi best dia boleh maintainkan collagen kat kulit kita.

Tu siapa rajin minum green tea atau sapu kat muka nanti kulit toink toink.

Perasan tak banyak produk untuk kulit jerawat guna kan green tea sebagai bahan utama. Sebenarnya green tea ni bersifat antiradang.

Jadi dia boleh kurangkan bengkak jerawat dengan merah-merah kat kulit. Ehh, untuk kulit sunburn pun boleh tau.

Lagi pula green tea ni ada vitamin E. Jadi dia boleh lembabkan kulit kita juga. Bila sunburn tu, risiko untuk kulit menggelupas akan kurang.

Jom tengok cara buat ice cube green tea ni.

Bahan-bahan
1 gelas air panas
1 uncang green tea ( apa-apa brand pun boleh)
Bekas ice cube

Caranya
Rendam uncang teh dalam air panas. Bila dah suam masukkan dalam acuan ice cube. Pastu bekukan dalam freezer.

Bila nak pakai, golek-golekkan jek ice cube green tea ni kat muka. Boleh pakai 2 kali sehari. Pagi dan petang. Pakai dengan konsisten untuk hasil terbaik.

Jom tengok khasiat ice cube green tea ni yang lain;
– segarkan kulit yang penat
– hilangkan sembab muka
– hilangkan eye bag
– hilangkan jerawat
– kecilkan pori-pori muka
– cerahkan kulit
– redakan breakouts
– cerahkan gelap bawah mata ( dark circles)

Selamat mencuba

Ps: buat patch test sebelum try apa-apa petua yang Aisyah share okey. Sesuai untuk Aisyah maybe tak sesuai untuk orang lain.


“Kaya Harta, Kaya Budi…”- Netizen Puji Sikap ‘Comman Sense’ Ibu

Selama penerbangan 10 jam, dari Korea Selatan ke Amerika Syarikat. Seorang ibu memberikan kepada lebih dari 200 penumpang dalam pesawat sebuah pelastik untuk setiap penumpang.

plastik itu berisi gula-gula, gula getah, dan penyumbat telinga sebagai permintaan maaf awal, jika bayinya yang berusia 4 bulan menangis sepanjang penerbangan.

Dan turut menulis mesej yang berbunyi, “Hello, saya Jun Woo. Saya berusia 4 bulan dan saya ingin ke Amerika hari ini bersama ibu dan nenek saya. Saya sedikit gugup dan takut. penerbangan pertama dalam hidupku. Itu normal.”

“Saya takut tagisan saya akan menyebabkan gangguan kepada orang lain. Saya  akan  cuba untuk tetap tenang, tapi saya tidak boleh berjanji pada semua. Sila gunakan jika suara saya terlalu kuat. Nikmati perjalanan anda. Terima kasih.” tulisnya.

Ibu tersebut mendapat pujian dari warganet dengan sikapnya yang bergitu tinggi comman sense nya terhadap orang lain. Beliau cuba untuk meletakkan dirinya ditermpat orang lain.


Kesian Tengok Penat Uruskan Anak Suami Sanggup Tak Kejutkan Isteri Masak, Makan Simple Je Alas Perut.

Apabila bergelar suami isteri dalam sebuah rumahtangga, kehidupan pastinya adalah sikap saling melengkapi dan bertolak ansur.

Tiada istilah pentingkan diri untuk bahagia seorang diri kerana susah senang harus bersama dengan pasangan. Itulah antara pelengkap dalam membina sebuah keluarga bahagia.

Begitu juga apabila sudah mempunyai anak-anak. Tugas sama-sama dipikul untuk menguruskan anak bukannya letak beban di bahu isteri dengan alasan bergelar wanita atau surirumahtangga.

Begitulah yang dipaparkan oleh saudara Akhtar Syamir mengenai sikapnya yang terhadap isteri. Baginya seorang suami harus tahu menghargai isteri yang menguruskan rumahtangga dengan baik termasuk menjaga anak. Salah satu caranya adalah tidak mengejutkan isterinya bangun awal semata untuk memasak hidangan sarapan buatnya, asalkan cara itu mampu membahagiakan isterinya. Malah sanggup makan simple je sekadar alas perut.

Ikuti perkongsian ini.

Epal sahaja untuk sarapan. Bukan sebab saya tengah diet. Bukan juga sebab hari ini hari ke 59 dari 90 hari dalam Magika90DaysChallenge￼ oleh Magika HQ, tapi sebab saya tak nak kejutkan isteri saya.

Dah beberapa hari isteri saya bangun jam 4 pagi untuk sediakan makanan bekal saya ke tempat kerja. Saya masuk kerja jam 6 pagi. Jadi dalam jam 5 saya dah bertolak ke ofis.

Jadi, dia terpaksa bangun awal pagi untuk buatkan sarapan dan makan tengahari. Tapi tidak hari ini. Saya tak nak dia bangun awal pagi. Biar dia bangun nanti masa nak Subuh je lepas saya pergi kerja.

Saya perhatikan, selalunya waktu malam, dia lambat dapat tidur. Selepas kami berPillow Talk, saya akan terus tidur. Tapi tidur dia selalu terganggu oleh tangisan Daisy. Nak susu la, pampers penuh la. Bila saya sedar memang saya pun akan bantu. Tapi dia jarang sangat kejutkan saya.

Malam tadi Daisy merengek je. Kembung perut rasanya. Lepas letak ubat sapu, nak kena sentiasa tepuk. Kalau tidak, dia gelisah dan menangis.

ISTERI TAK TIDUR LENA

Secara normalnya kita akan rasa aman bila anak berhenti menangis. Tapi kalau kita perhatikan, sebenarnya tangan si isteri ni sentiasa menepuk anak. Ini bermakna, dia tak dapat tidur dengan betul. Kita yang di sebelah dah lena lama.

Jadi bila ada masa dia tersedar tu saya bisik ditelinganya supaya pagi nanti jangan bangun. Biar saya buat sendiri bekal.

Saya tak set jam untuk bangun lebih awal pun. Saja saya nak makan sikit sahaja hari ini dan makan lebih lewat petang nanti.

Bangun sahaja dari tidur, saya offkan alarm telefon dia. Perlahan-lahan saya masuk dalam bilik air dan mandi. Lampu bilik pun saya tak buka. Saya tak nak diorang berdua bangun.

Dah siap, saya tutup langsir dengan sempurna supaya nanti bila dia lena lepas Subuh tu cahaya matahari tak terus masuk. Dapat dia bangun lambat sikit.

Sebelum keluar, saya buatkan susu Daisy. Bagi panas sikit supaya tahan lebih lama dan letak berdekatan dengan dia. Perlahan-lahan saya usap rambutnya dan bagitahu yang saya nak pergi kerja dah.

Tersenyum manis dia ucapkan terima kasih dan minta saya jaga diri dan jumpa petang nanti. Saya tunjuk susu Daisy di mana dan tinggalkan mereka berselimut dalam bilik yang sejuk. Sebelum itu saya caskan telefon dia dulu. Mudah nanti bila bangun, bateri pun dah penuh.

Saya paling suka tinggalkan rumah waktu pagi semasa keadaan senyap sunyi. Saya tahu anak dan isteri sedang nyenyak tidur. Syukur kerana saya masih lagi mampu bekerja dan mencari rezeki untuk mereka.

Biarlah isteri tidur dengan lena. Jangan kejutkan jika tiada perkara yang betul-betul penting. Kerana pada waktu jaganya, banyak benda yang dia lakukan. Tambahan pula dengan kesukaran mendapat tidur yang sempurna.

Sekadar perkongsian dari hati. Semoga bermanfaat.

Sumber: Akhtar Syamir


“Isteri Banyak Berkorban Urus Anak-Anak, Tak Salah Hargai Mereka.” Beri ‘Me Time’, Pelukan & Kejutan Manis Cara Fedtri Yahya ‘Beli Jiwa’ Isteri.

Bahasa yang dilontarkan cukup puitis, apatah lagi bila dia berkata-kata. Sesuai dengan kerjayanya sebagai pengacara dan personaliti televisyen, nama Ahmad Fedtri Yahya, 38 tidak aisng lagi dalam dunia penyiaran.

Selain MHI, bapa kepada empat cahaya mata ini juga bertindak sebagai hos bagi rancangan Soal Rakyat, mengacarakan Jejak Rasul dan Sahabat Backpackers. Selain itu, khidmatnya juga turut digunakan untuk mengacarakan pelbagai majlis.

Di dalam kesibukan sebagai pengacara, anak kelahiran Pantai Remis, Perak ini turut memiliki bakat dalam menulis lirik lagu. Beliau pernah menulis untuk penyanyi terkenal Wany Hasrita, Ernie Zakry & Syamel, Safura, Asfan, Ezad Lazim, Sharifah Zarina, Deja Moss dan ramai lagi.

Biarpun sibuk dengan kerjaya, namun suami kesayangan Nurul Anati Ismail tidak mengabaikan tanggung jawabnya sebagai ketua dalam rumah tangga. Berpeluang menemu bual keluarga bahagia Fedtri baru-baru ini, ternyata dia punya aura tersendiri sebagai ayah dan juga suami.

Rapat dengan Anak perempuan sulung

Malah, anak sulung bernama Indah Sutera Jannah, sangat rapat dengannya. Sesi fotografi terhenti seketika dek kerana anak perempuan Fedtri menangis teresak-esak dan tidak membenarkan jurugambar yang mahu mengambil gambar Fedtri berdua dengan Nurul Anati tanpa kehadiran anak-anak.

Biarpun cuba dipujuk namun gagal sehinggakan Fedtri sendiri terpaksa bertindak memujuk anaknya itu.

“Memang dia sangat rapat dengan ayahnya sampaikan tak boleh nak dekat. Terutama sekali kalau ayahnya dekat dengan saya. Sejak umur 2 tahun lagi, dia memang sangat ‘closed’ sehinggakan ayahnya ada tugasan di luar, dia akan menangis dan meraung. Berbeza dengan adik-adiknya yang lain tak ada masalah,” cerita Nurul Anati lagi.

Kejutan manis

Sementara itu, Fedtri mengakui anak sulungnya yang gemar berfesyen dan menari itu cukup rapat dengannya.

“Indah Sutera memang dari kecil lagi sangat rapat dengan saya. Tak keterlaluan dikatakan dia ‘anak ayah’. Mungkin ketika dia kecil, saya sibuk tugasan luar negara.

“Jadi kesempatan bersama dengan keluarga memang dimanfaatkan sepenuhnya, kami jadi seakrab mungkin. Jadi ikatan tu kuat dan anak-anak sayang. Dengan anak-anak saya sentiasa peluk, belai, buat kejutan manis. Mungkin itu yang membuatkan Indah Sutera jadi rapat dan susah nak berenggang.

“Dalam hal mendidik anak-anak, saya dan isteri sentiasa ada masa untuk berbincang. Walaupun antara kami, saya paling sibuk,  kalau tak jumpa kami akan hantar mesej atau call. Termasuklah bab sekolah, tadika dan sebagainya. Biasanya memang kami suka berbincang dalam semua hal.

“Walaupun sentiasa sibuk, tetapi anak-anak dan isteri jadi keutamaan. Biasanya saya akan buat jadual dan pastikan keperluan penting untuk keluarga terjaga. Dalam bab mendidik, saya tak nafikan, isteri memainkan peranan penting dalam semua hal.

“Malah, antara saya dan isteri, dia lebih tegas dengan anak-anak,” ujar Fedtri yang mengakui menjadikan pihak lain sebagai idola terutama yang dilihat sukses dalam soal pendidikan anak-anak.

Suami yang romantik

Sesuai dengan jiwanya yang gemar bersastera, Ahmad Fedtri seorang suami yang romantik. Malah, dia juga gemar menggembirakan isteri dengan melakukan kejutan manis.

“Sebagai suami kita kena tahu mengambil hati pasangan. Memandangkan isteri sudah banyak berkorban menguruskan anak-anak, jadi sesekali apa salahnya kita gembirkan mereka dengan membuat kejutan yang manis atau sesuatu yang di luar jangka.  Sebagai contoh, saya balik ke rumah daripada kerja tanpa beritahu awal tapi sudah siap dengan hadiah, urutan setiap kali letih di dapur dan sebagainya.

“Selain itu, saya juga akan bawa isteri dan anak-anak ke hotel untuk berehat. Atau jika ada pengacaraan di hotel, saya biasanya memang akan ambil bilik supaya anak-anak boleh ada bersama. Memandangkan isteri sibuk uruskan anak dan hari-hari sediakan hidangan untuk keluarga, jadi saya juga berikan ‘me time’ untuknya.

“Biasanya  ada minggu memang saya tak benarkan isteri masak sebaliknya hanya tempah makanan secara dalam talian,” cerita Fedtri yang menasihati pasangan muda yang berkahwin supaya ada sifat sabar pada tahap yang paling tinggi dan pada masa yang sama cuba cipta kualiti masa dengan keluarga dalam memastikan hubungan sentiasa erat.

Nama anak sentuhan peribadi

Selain Indah Sutera Jannah, pasangan ini juga dikurniakan tiga lagi cahaya mata, Ahmad Willdan Arjuna, Indah Rauvda Inaara dan Ahmad Firaas Mevlana.

Mendengar keunikan nama anak-anaknya, akui Fedtri majoriti dipilihnya sendiri sebab nama anak adalah sentuhan peribadi asalkan maknanya indah dan penuh erti.

“Setiap pilihan nama anak-anak, saya akan pastikan isteri suka dan fahami maknanya. Tetapi untuk nama anak kami yang keempat, Ahmad Firaas Mevlana adalah pilihan isteri saya sendiri,” ujar Fedtri dan Nurul Anati yang berkahwin pada Mei 2011.

Pertemuan pertama kali disebuah masjid akhirnya membawa pasangan ini ke jenjang pelamin.

“Perwatakan dan ciri wanita solehah yang ada pada dia (Nurul Anati) antara sebab kenapa saya terpikat dengannya. Malah, dia wanita yang memenuhi ciri-ciri gadis pilihan saya selain sangat memahami kerja dan kesibukan saya dalam bidang ini. Sehingga kini, dia tak pernah mendesak atau merimaskan saya dengan hal-hal yang remeh,” ujar Fedtri lagi sebelum menutup perbualan.


Simpan Tauhu Lebih Lama Dengan 3 Cara Superb,  Mudahnya!

Tauhu yang selalu kita goreng dan makan bersama tempe ini memang banyak khasiatnya. Pun begitu bila disimpan lama walaupun dalam peti ais, tauhu mudah berbau masak dan kadang-kadang berlendir.

Tahu tak macam mana nak simpan tauhu lebih lama supaya tak terjadi pembaziran. Ini cara yang dikongsikan oleh Shahriah Abdullah, pakar masakan dan novelis kita di blognya, shahriahnovelisresipe.blogspot.my. Jom ikut seperti caranya.

Seringkali bila kita beli tauhu di pasar, bila kita simpan dalam peti sejuk tu, keesokkan harinya bila nak di masak berlendir dan berbau masam. Yer tak? Okay ada beberapa tips nak dikongsikan.

Cara 1

Selepas beli cuci bersih-bersih di bawah air yang mengalir. Selepas tu masukkan ke dalam mangkuk plastik, zink atau kaca. Letakkan air bersih di dalam mangkuk yang berisi tauhu tu. Esoknya silalah tukar air dalam mangkuk tu ye. Lakukan cara sama selagi tauhu tak habis.

Cara 2
Ada satu lagi tips atau petua. Kalau tauhu dah berbau masam, usah di buang, elakkan pembaziran. Didihkan dengan sedikit air dan selepas tu rebus sekejap. Berkesan tau. Petua ni Bonda saya yang bagi.

Cara 3
Ada satu lagi petua. Gorengkan tauhu terlebih dahulu dan simpan di dalam peti sejuk. Cara ni hanya bertahan kurang dari 2 hari sahaja. Jadi boleh cuba.

Selamat mencuba!

Kredit:shahriahnovelisresipe.blogspot.my


Najib & Mahathir, Pasangan Kembar Ni Sering Diusik Bernamakan Dua Tokoh Politik!

Dengan adanya nama, maka seseorang itu boleh dikenali. Malah saat memilih nama untuk anak tidak dinafikan menjadi antara momen indah kita sebagai ibu ayah yang sentiasa mahukan yang terbaik buat anak. Pun begitu, berkaitan menentukan pemilihan nama itu tentu setiap kita ada ceritanya yang tersendiri.

Seperti pasangan kembar tak seiras yang berusia 27 tahun ini, diberikan nama Najib dan Mahathir oleh bapa mereka, Nor Kaferi Ahmad, 59 yang juga pesara tentera dan ketika itu Datuk Seri Najib Razak adalah Menteri Pertahanan, manakala Mahathir Mohamad adalah Perdana Menteri.

Lantaran nama tersebut, tidak dinafikan menyebabkan kembar yang dilahirkan pada 1995 ini sering kali mendapat usikan rakan apatah lagi menjelang Pilihan Raya Umum Ke-15 (PRU-15) tidak lama lagi.

Disebabkan nama itu, mereka sering kali menjadi usikan rakan, namun tidak pernah mengambil hati, malah turut berkongsi beberapa kenangan lucu yang dialami sebelum ini sebagaimana memetik laporan berita yang dikongsikan.

“Ketika kami kemalangan di Kuala Pilah pada 2016, doktor yang merawat kami di Hospital Tuanku Ampuan Najihah ( HTAN ) pun terkejut ingatkan kami orang politik, malah turut bergurau kami sudah ‘berbaik’.

“Nenek kami yang dimaklumkan mengenai kemalangan menyangkakan Najib dan Mahathir yang kemalangan dan berseloroh memberitahu bila pula dua tokoh politik berkenaan menaiki kereta sama,” kata Mahathir, 27 dari Temerloh, Pahang.

Mahathir berkata ketika zaman kanak-kanak, mereka berdua kerap bergaduh sehingga memeningkan kedua ibu bapanya, namun ia berkurangan apabila semakin dewasa.

“Ayah tidak menyangka kami dilahirkan kembar sebelum mendapat idea memberi nama sempena dua pemimpin berkenaan.

“Disebabkan bukan seiras kebanyakan rakan tidak mengetahui status kami sebagai kembar, namun kebiasaan kami mempunyai minat dan aktiviti yang sama dan lumrah sebagai adik beradik kami tidak terlepas daripada bertengkar,” katanya.

Najib pula berkata, sebaik tamat pelajaran peringkat Sijil Pelajaran Malaysia (SPM) pada 2012, dia bersama Mahathir memohon pekerjaan di sebuah pasar raya di Dungun, Terengganu.

Katanya, permohonan kerja berkenaan diterima, namun dia dan Mahathir menjadi bahan usikan pekerja di pasar raya berkenaan yang berseloroh memaklumkan Najib dan Mahathir datang bekerja.

“Hendak dijadikan cerita pada sebelah petangnya ada pekerja baharu bernama Anwar melapor diri menyebabkan lagi teruk kami diusik.

“Gamat jugalah ketika itu apabila diusik pekerja pasar raya berkenaan namun Anwar tidak kental jiwanya apabila berhenti tidak sampai sehari bekerja, manakala kami berkerja selama satu bulan sahaja sebelum bertukar kerjaya dalam industri minyak dan gas hingga sekarang.” katanya.

Najib berkata, menjelang PRU, dia turut menerima usikan rakan namun beranggapan ia adalah normal dan tidak mengambil hati.

Katanya, jika bertemu jodoh, dia dan Mahathir sepakat untuk mengadakan majlis perkahwinan bersama.

“Selain itu, sebagai rakyat Malaysia kami juga tidak akan lepaskan peluang untuk mengundi dan PRU kali ini kali kedua kami berbuat demikian,” katanya.

Sumber : Harian Metro


“Dah Macam Elsa Versi Muslimah…”-Peminat Teruja Lihat Diana Amir & Keluarga Bermain Ice Skating!

Keluar bersama keluarga dan anak-anak itu merupakan antara detik yang cukup menggembirakan malah menjadi aktiviti yang mampu mengeratkan lagi hubungan kekeluargaan.

Lazimnya melakukan riadah bersama-sama orang tersayang pada waktu yang terluang  terdapat banyak perkara boleh kita lakukan. Selain pergi ke taman rekreasi, pergi ke pusat membeli belah untuk ‘cuci mata’ dan sebagainya, anda juga boleh lakukan seperti keluarga Diana Amir ini, bermian ice skating.

Aktiviti ini telah mencuri tumpuan wargamaya apabila Diana Amir selepas tampil berniqab pada awal tahun lalu, pelakon dan pengacara ini telah memuat naik sebuah rakaman video yang memaparkan dirinya bermian ice skating sambil ditemani suami dan tiga cahaya matanya iaitu Khaulah Al Azwar, Khadija Azzehra, dan Muhammad Khalid Al Habib.

Rakaman yang dimuat naik di laman IG milik Diana itu mendapat perhatian ramai apabila di dalam rakaman tersebut Diana dilihat turut beriadah meluncur ais bersama anak-anaknya.

Apa yang lebih mencuri perhatian umum, apabila Diana yang mengenakan pakaian jubah hitam dan berniqab begitu asyik meluncur ais.

Biarpun bejubah dan berniqab, Diana mengakui itu kali pertama dia meluncur ais dengan berpakaian begitu. Diana turut mengakui pandangannya jauh lebih jelas walaupun wajahnya berniqab.

Meninjau di ruangan komen, pelbagai reaksi diberikan dan antaranya adalah seperti :

“masyaAllah kak…dh macam Elsa versi Muslimah sy tgk…wlpn tutup likup tp nmpk sgt indah di mata ❤ flowy kain tu main peranan 😆😆”

“Eee best nya main ice skating,, kita ni main xpandai asik jatuh gedebuk je.. hahahha”

“terornyaaa, proud muslimah❤🙌😍”

“Diana amir saya cemburu dengan awak.. Tengok keazaman awak, istiqomah awk menjadi hambar Allah yang taat saya saya cemburu dan kagumi.. Mudahan saya juga Allah bantu beri keazaman serta istiqomah yang sama”

Sumber : Ig Diana Amir


Tak Guna Racun Kimia Hanya Guna Air Rendaman Kulit Bawang, Lelaki Ini Tunjukan Cara Nak Buat Pokok Makin Subur Elak Serangan Serangga Perosak.

Berbudi kepada tanah walaupun secara kecilan akan dapat juga hasilnya selain menjadi terapi jiwa.

Bercucuk tanam pokok yang digunakan dalam masakan harian seperti serai, cili padi, halia dan lengkuas membantu kita tidak perlu lagi membeli sayuran di kedai.

Namun untuk memastikan pokok kekal subur ada yang menggunakan racun kimia, namun ia tidak digalakkan.

Bagi lelaki ini,Norahim Ibrahim menerusi facebooknya lebih gemar mengunakan cara organik. Hanya menggunakan air rendaman kulit bawang dia mampu mengawal serangan serangga perosak.

Serangga perosak adalah salah satu punca menyebabkan pokok rosak dan tidak membesar dengan sempurna.

Seterusnya ikuti perkongsian lelaki ini.

Kulit Bawang

Inilah di antara baja semulajadi yang saya gunakan untuk membantu pertumbuhan tanaman saya. Saya tidak menggunakan racun kimia di dalam kawalan serangga perosak.

Cara penyediaan:

Betullah tu. Air rendaman kulit bawang je. Xde ramuan istimewa pun. X susah. Cuma kena rajin sikit. Rendam semalaman pun cukup. Esoknya boleh siram. Cuma, kalau rasa air tu agak pekat, cairkan lagi dengan air.
Siram hari-hari pun xde masalah. Pokoknya, jangan malas ya!

Pokok serai tumbuh subur

Halia

Lengkuas

Cili padi

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Hati Memang Sakit, Tapi Bukan Terus Serang. Begini Cara Isteri Bijak Berdepan Pasangan Curang!

1. Kawal emosi dan belajar terima hakikat
Kenyataan tetap kenyataan, anda tetap perlu berhadapan dengan kecurangan yang dilakukan. Ketika mendapat tahu berita kecurangan pasangan, anda mungkin merasa begitu lemah sekali, sakit hati, terasa dikhianati, marah dan ingin membalas dendam. Ini adalah respon normal setelah mengetahui ketidakjujuran dilakukan pasangan. Anda sendiri memang layak untuk marah dan juga berasa sakit hati.
Apa yang paling utama, jangan terlalu ikutkan hati dan terus ingin meninggalkannya. Berfikirlah tentang baik dan buruk tindakan anda sebelum melakukannya. Sesungguhnya memang sukar tapi inilah realiti yang perlu diterima.

2. Tidak menyalahkan diri sendiri
Kecurangan adalah petanda besar bahawa sesebuah perkahwinan itu bermasalah. Oleh itu adalah penting anda tidak menyalahkan diri sendiri dalam hal ini. Sudah tentu ia bukan berpunca daripada anda seorang. Bahkan jika pasangan anda berasa tidak gembira dengan perkahwinannya kecurangan bukanlah jalan keluar atau penyelesaiannya. Masih banyak perkara lain yang boleh dilakukan untuk memperbaiki rumah tangga dan bukannya dengan mencari pasangan lain.
3. Mencari sokongan daripada orang yang boleh dipercayai
Dalam hal ini rakan dan keluarga selalunya menjadi tempat anda mengadu nasib. Tapi sebelum anda berbuat demikian, hati-hati rakan yang anda ajak untuk berbicara tentang kecurangan pasangan. Kesilapan memilih rakan kadang kala memakan diri sendiri. Apatah lagi jika rakan itu jenis suka membawa mulut dan membesar-besarkan cerita yang ada.

Carilah sokongan daripada orang yang anda percayai dan kenali luar dan dalam. Selain itu pastikan juga rakan yang anda pilih adalah seseorang yang dapat memberi sokongan dan pendengar yang baik. Bukannya memperdebatkan kembali apa yang anda katakan. Selain itu, boleh juga dapatkan nasihat dan pandangan daripada orang-orang yang berpengalaman seperti ibu bapa, kaunselor atau pakar dalam masalah rumah tangga.
4. Pertimbangkan pilihan secara rasional
Kecurangan pasangan sememangnya sesuatu yang cukup menyakitkan hati. Kalau diikutkan hati yang marah dan sakit anda tentu mahu memutuskan saja hubungan. Biar hidup sendiri dari terus memakan hati. Tapi ingat jangan membuat keputusan mengikut emosi marah. Berikan masa untuk perasaan anda kembali tenteram.
Selepas itu fikirkanlah pilihan anda. Mahu cuba kembali, bermadu ataupun berpisah? Namun begitu, perpisahan seharusnya menjadi perkara terakhir dalam fikiran anda terutama sekali jika telah dikurniakan cahaya mata.

5. Cinta pada Ilahi
Perkahwinan adalah suatu ikatan yang mulia. Berusahalah untuk terus menggapai erat ikatan perkahwinan yang dibina atas dasar cinta pada Ilahi bukan pada manusia semata-mata. Perbanyakan mendekatkan diri pada tuhan, sentiasa berfikiran positif dan berusaha memaafkan pasangan dengan ikhlas. Meskipun rasa sukar, anggaplah kecurangan pasangan itu sebagai salah satu ujian dan gerhana di dalam perkahwinan. Walaupun pada suatu ketika keadaannya gelap dan sukar, namun sinar bahagia pasti akan menerangi kembali.


2 Cara Perlu Buat Dengan Halia Untuk Jadikan Penawar Angin Dalam Badan!

Jika ada masalah angin yang terlalu banyak di dalam badan seseorang wanita itu, secara tidak langsung ia akan menjejaskan kelancaran ibu untuk melakukan tugas-tugas harian di rumah.

Apa tidaknya bila perut sentiasa meragam, ketika itulah kita akan rasa senak perut malah hingga membawa kepada rasa hendak muntah dan semua ini membuatkan sesiapapun akan rasa tidak selesa.

Jika ingin dirawat dengan menggunakan kaedah tradisi, ramai yang mengatakan halia adalah ramuan yang terbaik. Ada orang akan makan halia begitu sahaja dan ada juga yang dicampur ramuan lain untuk dijadikan minuman herba bagi mengatasi masalah angin dalam badan.

dan di sini disertakan resipi untuk anda menyediakan jeruk halia agar dapat di simpan lebih lama dan boleh dimakan pada bila-bila masa.

Bahan-bahan diperlukan:

Cara menyediakan dan memasak:

Pun begitu, jika ada yang tidak boleh terus mengambil halia secara langsung ada baiknya nda jadikan minuman ini sebagaimana yang dikongsikan oleh Puan Norliza Mohd Salleh ini. Minuman herba ini nampak lebih enak dan pastinya menyihatkan.

“Rebusan selepas habis haid, boleh ringankan badan & buang angin. Awet muda, sihatkan rahim. Milk booster utk bf mom dan melawaskan”-Norliza Mohd Salleh

Resepi

1 sudu besar halba
2 helai daun pandan wangi
2 serai diketuk
1 ruas halia
1 ruas ibu kunyit

Cara penyediaan :

No gula ok..

sumber : Norliza Mohd Salleh Via MAHN


Begini Cara Elak Anak Unsur Negatif. 6 Cara Ilmu Keibubapaan Yang Ibu Ayah Kena Tahu

Menjadi ibu bapa ini banyak cabarannya. Pelbagai ilmu keibubaan perlu diketahui.Perkongsian oleh puan Noor Afidah Abu Bakar amat bermanfaat bersama dalam mendidik anak zaman yang mencabar ini dengan teknologi dan pengaruh internet tanpa had.

1. LUANGKAN MASA BERSAMA ANAK.

Disiplin berkait rapat dengan perhatian yang diberikan ibubapa kepada anak-anak.
Bagi ibubapa yang bekerja ‘shift’ atau bekerja luar kawasan atau anak tinggal di asrama, tiada alasan sekarang untuk tidak dapat meluangkan ‘masa’ bersama-sama dengan anak-anak. Teknologi semakin canggih sekarang ini dan teknologi menyediakan pelbagai medium untuk kita berhubung dengan anak-anak melalui video dan panggilan.
Sibuk mencari duit bukan lagi alasan.
‘Outstation’ bukan lagi penyebab hubungan yang renggang.

Terdapat juga ibubapa yang “present but absent” terutamanya dalam zaman gajet dan media sosial ini. ‘Technoference’ atau godaan teknologi mengurangkan lagi masa ibubapa yang sudah sememangnya kurang bersama anak-anak.
Bukan sahaja anak ketagih gajet, ibubapa juga tidak boleh meninggalkan gajet.

Ada ibubapa yang menjadi PERMISIF dengan anak kerana merasa bersalah tidak dapat meluangkan masa dengan anak. Mereka takut kiranya mereka tegas dan berkeras anak akan memberontak, anak akan kecil hati, anak akan lari kerana mereka tidak luangkan masa secukupnya.
Anak-anak ini menjadi besar kepala.

Ada juga ibubapa yang menjadi AUTORITARIAN, garang tanpa pertimbangan tidak bertempat kerana ingin membuktikan kepada sesetengah pihak yang dia sebenarnya ibubapa yang peduli, sedangkan dia tidak langsung faham keperluan anak kerana tidak pernah meluangkan masa.
Anak-anak ini memberontak

2. RUMAH PERLUKAN STRUKTUR DAN PERATURAN.

Ibubapa perlu TEGAS DAN KONSISTEN tentang waktu bangun anak, waktu tidur anak, waktu makan, waktu solat, waktu bermain, waktu belajar dan waktu bersama keluarga. Rutin yang sudah dibiasakan dari kecil inilah yang akan mendisiplinkan anak remaja agar tidak keluar malam berpeleseran tanpa haluan. Apabila dari kecil anak dibiarkan atau sering dibawa keluar malam-malam, maka siang atau malam tidak ada bezanya bagi anak.

Jika anak tidak biasa dari kecil dengan hidup berperaturan dalam rumah, maka di sekolah pun dia tidak tahu hidup berperaturan ataupun tidak kisah dan tidak peduli akan peraturan, tidak peduli kesan tindakannya terhadap orang lain.

Kata mereka
“Jika ibubapa saya di rumah pun tidak kisah, kenapa kamu harus kisah?” ataupun
“Ibubapa saya tahu apa yang saya buat, kenapa kamu peduli?”

Apabila anak mengikut peraturan di rumah, perlulah ada pujian dan ganjarannya.
Jika melanggar peraturan di rumah perlulah ada hukumannya.
Peraturan tanpa ganjaran dan hukuman hanyalah senarai yang kelihatan cantik di kertas dan tidak berupaya untuk membentuk tingkah laku anak.

3. DI MANA ADAB?

Banyak adab yang semakin terhakis dalam masyarakat hari ini. Perilaku yang tidak beradab, bahasa yang tidak beradab galak ditularkan dan menjadi kebanggan bagi sesetengah pihak.

Mereka yang lembut dan beradab di anggap lembik dan cengeng, sedangkan mereka yang tidak beradab tidak segan silu mengangkat diri mereka sendiri sebagai hero yang gagah dan pembela.
Bercelaru sungguh masyarakat kita.

Moto “Mati kubur lain-lain” dan “Ini antara saya dengan Allah” dalam konteks yang salah, kian menjadi amalan bagi orang dewasa dan juga remaja yang tidak segan silu memaparkan kehidupan yang tidak beradab dan tidak berakhlak di media sosial.

Walau teknologi berkembang sepesat mana sekalipun, walau ‘urban’ sekalipun diri kita ini, nilai dan adab harus terus ditanam dan dikekalkan dalam rumah. Anak-anak yang belum cukup akal mudah terpengaruh dengan pegangan yang sebegini apabila mereka melihatnya di televisyen dan media sosial.

Bertegaslah dengan adab.
Latih dan bimbing anak untuk menilai amalan yang beradab dan tidak beradab di persekitaran dan di media.
Jika kehidupan ibubapa sendiri penuh kesombongan dan tidak beradab sesama manusia, bagaimana kita mengharapkan agar adab itu ada pada kanak-kanak dan remaja kita?

4. HORMATILAH KANAK-KANAK DAN REMAJA.

Hormat adalah proses dua hala.
Hormat melibatkan orang dewasa menghormati kanak-kanak dan kanak-kanak menghormati orang dewasa.

Disiplin anak berkait rapat dengan rasa hormat anak kepada orang di sekelilingnya.

Dengar pendapat anak, dengar cerita anak, dengar luahan hati anak, dengar rasa tidak puas hati anak, dengar kegembiraan anak, dengar tentang kisah anak di sekolah, kisah anak di tadika, kisah anak di taska, kisah kawan-kawan anak, dan dengar untuk fahami tentang kesukaran dan kekurangan anak.

Kenapa ini penting?
Jika kita mendengar cakap anak, anak akan mendengar cakap kita.
MENDENGAR BUKANLAH MENURUT.

Jikalau anak-anak rasa dihormati oleh ibubapa dan orang dewasa di sekeliling, dia akan tahu bagaimana caranya untuk menghormati orang lain.

Anak yang tidak menghormati orang lain adalah anak yang tidak pernah dihormati. Dia hanya sering dikritik, disindir dikasari, diherdik, dicemuh, dimarah, dan diejek.
Itulah sahaja corak komunikasi dalam kehidupan seharian.

Dia memilih rakan dari kalangan anak-anak lain yang senasib dengannya juga sehingga wujudlah ‘herd mentality’ di mana masing-masing saling menyokong tindakan yang salah dan tidak baik.

5. ANAK PERLUKAN TANGGUNGJAWAB.

Berilah kerja rumah yang bersesuaian dengan usia anak, walaupun anak itu masih kecil.
Anak remaja perlu diberi tanggungjawab. Tanpa tanggungjawab, mereka akan hanya berkurung dalam bilik dengan gajet, dan dengan ‘earphone’ dan akhirnya keluar dengan kawan-kawan apabila kebosanan di rumah.

Apabila anak sudah remaja dan dewasa baru hendak disuruh itu ini, mereka tidak mahu, kerana mereka tidak biasa dilatih dari kecil.
Meminta anak membantu dengan kerja rumah akan membina hubungan yang rapat antara ibubapa dan anak-anak. Walaupun kita ada kudrat dan tenaga untuk melakukan sesuatu tugasan, minta tolonglah dengan anak-anak, beri arahan kepada mereka untuk membantu.

Anak yang tidak diberi tanggungjawab tidak akan faham erti tanggungjawab terhadap diri sendiri, terhadap keluarga, terhadap guru dan terhadap masyarakat. Mereka hanyut dalam dunia mereka sendiri sehingga membawa kerosakan dan kemudaratan.

6. PANTAU KONTEN SKRIN ANAK.

Terlalu banyak bahan dan konten yang tidak sesuai di media dan internet yang mempromosikan perkara-perkara yang bertentangan dengan nilai dan adab masyarakat kita.
Pendedahan kepada konten di media akan menjadi asas disiplin dan tingkah laku kanak-kanak dan remaja. Jika anak-anak dibiarkan menggunakan gajet tanpa tapisan dan pemantauan, mereka akan menjadi sepertimana idola mereka yang ditonton, ditatap dan dikagumi saban hari.

Bahasa yang mereka gunakan juga ditiru sepertimana idola mereka, isyarat tubuh (gesture) juga seperti yang ditunjukkan oleh idola mereka, gaya hidup juga seperti yang diamalkan oleh idola mereka.
Jika positif perilaku idola mereka, maka positiflah perilaku anak-anak juga.

Ibubapa dan orang dewasa perlu menjadi idola yang baik bagi kanak-kanak dan remaja. Mereka memerhatikan kita dan mereka meniru kita.

“Jika orang dewasa boleh, kenapa kami tidak boleh?” soal mereka.
“Jika bahasa dan perangai orang dewasa yang kami lihat tidaklah baik, jadi kenapa kami dihukum jika bahasa dan perangai kami begitu?” soal mereka lagi.

Kemenjadian seorang anak bukanlah bergantung pada satu faktor sahaja. Semua faktor di atas berkait rapat antara satu sama lain dan semuanya terletak di bahu ibubapa sebagai guru dan pendidik utama anak-anak.

Noor Afidah Abu Bakar
Parent Connect Consultancy

Sumber: FB Parent Connect


Cara Nak Menambah Hati Suami Yang Isteri Kena Tahu. Jom Semak Info Ini!

Pastinya, setiap isteri inginkan suami yang sentiasa mencintai dan sayanginya selalu. Justeru, untuk kekalkan hubungan harus sentiasa ada nilai kasih sayang antara pasangan.  Jom kita semak apa yang isteri harus  lakukan untuk menambah hati suami.

1. Mencintai suami sepenuh hati

Hanya suami yang sentiasa bertakhta di hati anda. Curahkan sepenuh cinta kepada suami kerana Allah supaya kasih sayang anda berdua sampai ke syurga.

2. Memanjakan suami

Suami amat suka dimanjakan oleh orang yang dia cintai. Jadilah isteri yang suka memanjakan suami. Pasti anda terus disayangi dan dicintai. Melayan suami seperti menyediakan hidangan makan minumnya, mengurut badan suami, memotong kukunya, membersihkan tubuh badannya dan mencuci rambutnya ketika mandi dan sebagainya.

3. Pandai bergurau senda dengan suami

Suami mesti bahagia kalau ada isteri yang pandai menggembirakan hatinya. Sikap bergurau senda dan selalu tersenyum pada suami dapat mengurangkan kepenatan suami pulang dari kerja.

4. Boleh memberi pendapat dan bertukar pandangan

Komunikasi sangat penting untuk menngekalkan kebahagiaan rumah tangga. Oleh itu sebagai isteri, anda perlu bijak memberikan pendapat atau pandangan dalam apa jua isu.

5. Hormat hak peribadi suami

Jangan terlalu busybody seperti banyak bertanya jika dia ingin keluar berjumpa kawan, memeriksa telefon suami, facebook, e-mel dan sebagainya.

6. Sentiasa utamakan suami & menghormati pandangannya

Sebagai pemimpin rumah tangga, suami mesti diberi keutamaan oleh isteri. Dalam apa jua perkara, utamakan suami terlebih dahulu. Hormati juga pandangannya terhadap sesuatu perkara. Jangan cepat melenting jika suami beri pandangan walaupun dalam hati tak bersetuju dengan pandangannya.

7. Jangan lupa minta izin

Isteri perlu meminta izin daripada suami untuk pergi ke mana-mana atau melakukan apa sahaja. Jangan sesekali membelakangkan suami kerana ia hanya akan membuatkan anda berdosa.

8. Jangan bandingkan suami anda dengan lelaki lain

Lelaki paling rasa tercabar kalau isterinya suka membandingkan dirinya dengan lelaki lain. Awas ya!

9. Menyokong suami

Tidak kira di waktu susah atau senangnya isteri mesti memberikan semangat kepada suami sewaktu dia dalam kesusahan dan bersama mengharungi kehidupan sukar tanpa sebarang keluhan.


Bila Period Rasa Sakit Sampai Jalan Pun Tak Larat, Rupanya Ada Cyst. Wanita Ni Kongsi Cerita!

Mengalami rasa sakit ketika period atau senggugut mungkin itu perkara biasa yang dilalui oleh ramai wanita pada setiap bulan.

Pun begitu, berbeza kisahnya yang dikongsikan oleh Nor Ashie ini. Kesakitan yang dirasakan setiap kali datang bulan itu difikirkan normal namun siapa sangka itu petanda awal adanya cyst. Kesakitannya berlarutan hingga tidak mampu untuk berjalan dan muntah-muntah.

Untuk mengetahui lanjut, ikuti perkongsian penuh daripadanya.

Tarikh ni memang tak dapat aku lupa. Actually, start November, bila datang period, aku muntah-muntah, demam , pening dan nak jalan pun sakit. Ada jugak tanya-tanya kengkawan, normal ke jadi macam tu, all my friends said its normal, sebab hormon. Then okay la, just makan panadol sebab demam. I never take periodpain pills..

Period.. benda yang sama jadi. Makin teruk. Muntah-muntah, demam, pening, badan menggeletar, even nak jalan pun tak boleh. Then, decide nak g klinik check. The doctor said, whether its appendix or cyst,    (masatu terkejut berok jugak la).. doktor buat surat, refer hospital.

Okay, dah dekat hospital.. scan apa semua, memang sah ada cyst! Taktau nak rasa apa masatu. Doktor cakap “adik, adik ada cyst. Nama dia endomatrima( kissing ovaries) . Besar ni adik. Ada dua.. *9.7 darab 6.8 cm dengan 5 darab 5 cm* . Kena buat operation untuk buang ni ” .

Doktor cakap, aku punya cyst tu besar.. dah 3 tahun ada dalam perut. Doktor cakap, “kalau terpaksa, dan jika tiada pilihan, atau ada komplikasi, kami terpaksa buang rahim adik. Tapi kami cuba buat yang terbaik” … doakan semua dipermudahkan..

P/s : aku just nak pesan, siapa-siapa yang ada period pain yang terok tu, better p check.. jangan lengah-lengah, nanti menyesal tak sudah..

Thank you semua yang banyak membantu especially my beloved family.

Terkini apabila ditanya berkenaan tahap kesihatannya, ini jawabnya “Alhamdulillah, saya dah buat operation dah. Dan alhamdulillah juga, rahim saya dapat diselamatkan. Cuma doktor ada cakap ada kemungkinan untuk susah nak pregnant .

“Sekarang dalam proses recovery lagi. Memang kena jaga pemakanan. Makan makanan berkhasiat, sayur, buah(tiap-tiap hari kena ambil) . Fastfood semua saya stop sejak saya tau ada cyst.”


Tanam Pokok Dalam Bekas Kaca, Lagi Mudah Mak-mak Nak Jaga. Comel Pun Comel

Meyuntik gaya dekorasi kediaman agar nampak selesa dan segar untuk dihuni oleh keluarga, tentunya bila mana diserikan dengan pokok-pokok hiasan memberi gaya istimewa.

Namun bab menjaga pokok-pokok yang ditanam di dalam rumah perlu perhatian dan penjagaan khusus. Perlu dipastikan terima cahaya matahari dan disiram selalu.

Pun begitu, dengan adanya teknik tanaman Di dalam botol kaca ini atau dikenali sebagai terrarium, penjagaannya lebih mudah dan nampak begitu comel.

Jom semak perkongsian ini.

Asalamualaum semua, saje nak share terrarium yang mak saya tanam. Dari sudut penjagaan memang sangat mudah.

Uniknya pasal terrarium ni, dia tak perlukan cahaya matahari dan air untuk hidup setiap hari.

Ada yang tanya, “Abistu macam mana pokok-pokok dalam pasu ni nak hidup?” Nampak tak ada lampu led tu? Haaa tu pengganti kepada cahaya matahari.

“Kalau air? Tak kan pokok ni tak perlu nak siram air langsung .” Yaa tak perlu pon siram pokok ni setiap hari kerana dalam pasu kaca ni akan ada proses ekosistem yang akan keluarkan wap-wap air. Jadi dari situ pokok-pokok ni dapatkan air.

Tak rasa pelik ke macam mana pokok ni terperangkap dalam botol kaca tapi boleh hidup elok je. Amazing kan.

Sumber : Affifah Salleh via Kebun Bandar : Jom Tanam Sendiri


“Ya Allah, Engkau Pindahlah Kesakitan Anak Ku Padaku…”Bukan Begitu Doanya, Ustaz Ni Tegur & Kongsikan Cara Yang Terbaik!

Bila anak-anak kita diuji dengan kesakitan pastinya hati kita sebagai ibu ayah terasa begitu sedih dan tidak sanggup melihat anak-anak menanggung derita. Hinggakan terdetik di hati kalau boleh biarlah kesakitan itu kita sendiri menanggungnya.

Pun begitu, menerusi perkongsian Ustaz Mohammad Asraff Ayob Al-Hafiz ada cara yang lebih baik untuk ibu ayah doakan kesejahteraan dan kesihatan anak-anak agar segera sembuh. Ini perkongsiannya;

AMALKAN DOA INI UNTUK SEMBUHKAN ANAK SAKIT TERUK :

Anda pernah hadapi ujian anak disayangi sakit teruk?
Saya ada pengalaman tersebut. Sakit anak tidaklah teruk sangat tapi kita selaku ibu-bapa, risaunya lain macam. Kasihan tengok anak kecil menangis cakap ‘sakit, sakit’… Ada waktu tu saya sampai berdoa, ‘Ya Allah, saya tak sampai hati tengok anak saya yg sakit ni. Engkau pindahlah kesakitan tu padaku…’

Tok guru ada tegur, tak wajar berdoa begitu. Eloknya berdoa kesembuhan. Tapi begitulah kasih-sayang kita mak-abah kpd anak. Dan waktu tu kita rasa lemah sangat. Ada duit, medical card, hospital terbaik, doktor pakar & pamantauan rapi pun belum tentu kesembuhan terjamin.

Sebabnya, sehebat manapun kemampuan manusia, kita tidak mampu mengawal kuman. Cukuplah virus Covid menunjukkan keterbatasan kita. Ketika ini, kita perlukan sangat bantuan Tuhan.

Tok guru sampaikan pesan, selain berusaha, jangan lupa berdoa sebab kuman, virus dan lain-lain ni hakikatnya makhluk Allah juga. Mereka belum tentu taatkan kita, tetapi mereka pasti taatkan Tuhan. Kita boleh berusaha mengubati, ambil antibiotik, ubat & sebagainya tetapi asasnya tetap sama :

Pergantungan kita terhadap Tuhan As-Syafi (Maha Penyembuh) wajib diperkuatkan.
Dia yang mencipta kuman. Pasti Dia juga berkuasa mutlak datangkan penyembuhan. Dalam rangka kita berusaha mengubati penyakit berlandaskan ‘sunnatullah’ (makan ubat, pergi hospital, jumpa doktor dll), jangan lupa untuk gandingkannya dengan ‘qudratullah’ : kuasa mutlak Allah Ta’ala.

Bahasa mudahnya, dalam usaha makan ubat, usaha juga berdoa. Kita kuatkan ikhtiar & dalam masa sama, keyakinan tetap dibulatkan kepada Allah Ta’ala. Keyakinan yang kita pelajari dari Nabi Ibrahim a.s :Dan apabila aku sakit Dialah yang menyembuhkan aku. (Surah AS-Syu’ara, ayat 80)

Maka dalam posting ini, saya kongsikan doa yang saya amalkan. Doa ini saya anggap ‘gred A’ kerana ia datang dari Mahaguru terulung, Rasulullah s.a.w. Hadithnya sahih, riwayat muslim. Caranya ialah :

1. Baca Al-Fatihah
2. Baca 3 Qul
3. Pegang bagian tubuh yang sakit lalu membaca :
بِاسْمِ اللَّهِ (3 kali)
أَعُوذُ بِعِزَّةِ اللَّهِ وَقُدْرَتِهِ مِن شَرِّ مَا أَجِدُ وَأُحاذِرُ (7 kali)

Maksud : Dengan menyebut nama Allah, aku berlindung kepada Allah dan kuasa-Nya dari keburukan yang tertimpa padaku & yang aku khuatirkan.

Cubalah amalkannya. InsyaAllah mujarabnya cepat. Cuma dalam teknik di atas, saya menambah bacaan Fatihah dan 3 Qul. Surah Fatihah bagus sebagai pembuka kepada kesembuhan. 3 Qul pula bermanfaat sebagai ihktiar akidah kita untuk meletakkan anak dalam naungan & penjagaan Tuhan.


Malu Kulit Kering Bersisik,  10 Cara Pulihkannya, Sila Cuba!

Masalah kulit kering mungkin bukan satu masalah yang besar bagi yang tak mengalaminya. Namun bagi mereka yang mengalami masalah ini, kulit kering ‘bersisik’ dan adakalanya berpeta-peta terutama di bahagian kaki dan betis sentiasa menjadi satu masalah.

Malu jika kain yang dipakai terselak sehingga menampakkan ‘peta-peta’ ini, jadi satu masalah paling besar buat semua wanita.

Tak hanya bersisik, kulit kering juga sentiasa buat kulit nampak kusam, pucat, kedut dan tidak segar.

Sebenarnya kulit kering dan bersisik ini berpunca dari pemakanan dan juga keadaan cuaca yang tidak sihat. Jadi bagaimana atasi kulit kering dan cepat berkedut? Ini caranya:

1. Lebihkan makan ikan
Menurut laman web WebMD, kena banyak makan ikan. Lebih-lebih lagi ikan salmon kerana kaya dengan sumber asid lemak Omega 3 yang membantu keanjalan kulit sekali gus mengelakkan kedutan pada kulit. Bagi yang tak makan ikan, boleh amalkan minyak ikan setiap hari. Membantu!

2. Amalkan soya
Soya dikatakan mampu merawat masalah kulit terutama kulit kering. Malah ia juga merawat kulit yang rosak akibat sinaran matahari terik.

3. Pilih Koko
Jangan anda sentiasa pilih teh dan kopi apa kata tukar kepada coklat atau koko. Ia Mengandungi antioksidan, malah koko membantu pengaliran darah dalam badan dan mengatasi masalah kurang air sekali gus menjadikan kulit sentiasa lembap.

4. Tolong guna pelembap
Sila gunakan pelembap kulit atau losyen untuk elakkan kulit lebih kering jika terdedah kepada matahari. Ini penting.

5. Jangan Berkerut
Mengerutkan muka atau mengecilkan mata apabila memandang objek jauh buat kulit tegang. Tanpa kita sedar, kulit di tepi dan bawah mata ditarik dengan paksa dan apabila kerap dilakukan, terjadinya kedutan. Jika anda mengalami masalah mata, jumpa doktor atau dapatkan kaca mata.

6. Guna produk penjagaan mengandungi AHA dan Vitamin C
Asid semula jadi ini membuang sel-sel mati pada lapisan luar kulit, mengurangkan garis halus dan kedutan kulit terutamanya di bahagian bawah mata manakala vitamin C melindungi kulit daripada sinaran UVA serta UVB.

7. Mandi Susu
Sentiasa amalkan mandian susu dan sauna herba juga salah satu cara melembapkan kulit dan sekaligus mengatasi masalah kulit kering dan bersisik. Kulit jadi lembap sentiasa, malah lebih halus dan gebu.

8. Guna pencuci muka gel
Biasanya pencuci muka jenis ini mengandungi agen pelembap yang apabila digunakan, melembapkan kulit dan mengelakkan kehilangan minyak semula jadi pada kulit.

9. Elak jemur bawah matahari terik
Sinaran matahari memang elok untuk kulit namun elak menerimanya berlebihan kerana ia boleh merosakkan kulit dan menghasilkan garisan-garisan halus yang boleh menyebabkan kedutan.

10. Minum air kosong
Sumber terbaik agen pelembap kulit. Amalkan minum air dengan banyak dalam satu hari.


Rupanya Ini Cara Nak Jadi Suami Dan Bapa Yang Hebat. Barulah Keluarga Bahagia Till Jannah.

Apabila bergelar suami atau bapa, tanggungjawabnya pasti mencabar. Semua ini kerana gelaran ketua keluarga itu menjadi dirinya sebagai orang paling penting dalam keluarga.

Segala keputusan yang dibuat oleh suami akan memberi kesan kepada keluarga itu. Namun jika keputusan itu salah, kesan sebaliknya kepada keluarga itu.

Perkongsian oleh Taufik  Razif ini dilaman facebooknya membincangkan cara mudah nak jadi suami dan bapa yang hebat.

5 Cara Mudah Nak Jadi Suami & Bapa Yang Awesome

1. Selalu jaga mulut di depan anak dan isteri walaupun sedang marah melampau

2. Tak berkira dengan duit bila melibatkan nafkah dan benda yang berfaedah

3. Kenal personaliti & perwatakan anak dan isteri. Lagi hebat bila si suami sendiri berminat nak belajar ilmu parenting & ilmu mendidik anak anaknya sendiri

4. Jadi ’emphatic listener’ pada pasangan dan anak anaknya sendiri. Tak terlalu cepat memberikan solusi dan sedia mendengar keluhan pasangan dan anak anaknya kerana hanya dengan mendengar pun ianya adalah satu terapi emosi!

5. Tahu beza BONDING TIME & ME TIME. Masa me time tu boleh la nak bermain game dan handphone sekejap tapi jangan la sampai terabai perhatian kat anak isteri.

Jangan sampai ketika anak anak dah liar dipengaruhi oleh BONDING LUAR baru kita nak tersedar. Masa tu mungkin semuanya dah terlambat dah.

Jom sebarkan ilmu ni pada mak ayah yang belum tahu

p/s : Gambar di atas adalah gambar sumbangan Dr Kamarul Ariffin Nor Sadan dan anak anaknya

SelamatHariBapa pada semua bapa di seluruh dunia


“Miki Tu, Dia Anak Pertama Saya…” -Perkongsian Dr Ni Undang Sebak Buat Pencinta Kucing!

Buat pencinta kucing pastinya mempunyai perasaan sayang sepenuh hati dalam hal menyayangi kucing peliharaan. Malah kucing yang dijaga bukan sahaja diberi makan dan dibelai, malah dilayan seperti keluarga sendiri.

Bahkan bila si bulus yang ditatang seperti anak kandung, tiba-tiba pergi buat selamanya akan memberi satu tekanan yang hebat untuk diterima. Kehilangan tersebut begitu perit dirasakan dan mampu membuatkan pemilik kucing mengalirkan air mata. Tidak kurang juga hingga menyebabkan rasa murung dan memberi kesan buruk pada kesihatan dek kerana sukar menerima pemergian kucing kesayangan.

Ini perkongsiannya.

Sebuah keluarga terdiri daripada suami, isteri bersama dua orang anak memasuki bilik konsultasi doktor.

“Doktor, suami saya tak boleh tidur malam. Dia sakit kepala. Rasanya tekanan darahnya naik lagi.’

Setelah diperiksa, bacaan tekanan darah tinggi pesakit tidaklah tinggi mana. Cuma 140/90 mmHg sahaja.

“Encik memang ada penyakit darah tinggi ya? Encik memang perlu makan ubat ke hari hari?” tanya saya kepada suami wanita tadi.

“Tak ada doktor. Cuma kadang kala tengkuk saya rasa sakit dan berat kepala sikit bila tak cukup rehat. Bila periksa, sama saja macam yang doktor dapat harini. Tak tinggi mana. Saya cuba kawal supaya saya tidak tekanan.”

Kata pesakit tadi.

Wajahnya kelihatan sedikit lega.

Namun, masih terlihat raut wajahnya yang suram dan matanya yang sedikit pilu.

“Encik tekanan dengan kerja?”

Belum sempat pesakit tadi menjawab, isterinya sudah memintas.

“Suami saya baru saja kehilangan kucing kesayangan dia. Dah seminggu Miki meninggal. Dah seminggu jugalah suami saya tak dapat tidur malam.”

Kelihatan raut wajah pesakit tidak begitu senang dengan jawapan isterinya.

Gedebukk.

Tiba tiba anak bongsu mereka meraung.

Dia terjatuh akibat tersadung hujung kerusi di dalam bilik konsultasi itu.

Keadaan menjadi sedikit tegang apabila saya lihat wajah pesakit merona merah. Marah agaknya dengan kekalutan yang timbul.

“Err boleh saya bercakap dengan pesakit sebentar? Dan saya perlukan sedikit privasi dengan pesakit.” Kata saya dengan senyuman.

Syukur isteri pesakit tersebut memahami dan membawa anak anak mereka kelur dari bilik konsultasi.

“Encik Daud, maaf. Saya bukan niat mahu menghalau. Encik Daud ada masalah lain?,” tanya saya beberapa saat selepas pintu bilik tertutup rapi.

Encik Dauh meraup wajahnya sambil mengeluh panjang.

Selepas hampir seminit, dia memulakan bicara.

“Saya serabut, doktor. Miki tu kucing kesayangan saya. Bukan, dia anak pertama saya. Hurm, yang tadi tu isteri kedua saya doktor. Perkahwinan pertama saya, tak dikurniakan cahaya mata, jadi saya dan isteri pertama saya memilih untuk membela kucing. Kami sayang Miki bagai anak kami. Bila saya kahwin dua, Alhamdulillah saya diberkati dengan dua cahaya mata. Tapi Miki tetap anak yang pertama.

“Saya tak pernah tinggalkan Miki. Bila dia mula sakit dua minggu lepas, saya bawa dia pergi jumpa doktor haiwan tapi doktor tu cuma bagi antibiotik sahaja. Miki kencing berdarah dah tiga hari. Saya pelik kenapa doktor tu tak ambil sampel air kencing dan darah Miki. Tapi, saya tak tanya banyak masa tu. Saya bagi ubat macam biasa di rumah.

“Seminggu lepas, keadaan Miki makin merosot. Dan pagi Sabtu tu, isteri pertama saya telefon kata Miki sudah tidak ada.

“Berderai jiwa saya doktor! Miki sakit cuma seminggu sahaja. Takkan secepat tu nyawa dia diambil? Padahal sebelum ni Miki pernah dilanggar kereta, kakinya patah tapi dia elok sahaja bertahan sampai bertahun tahun. Kenapa tiba tiba Miki mati?”

Saya hanya mendengar.

Memberi sepenuh perhatian kepada pesakit yang sedang galau hatinya di depan mata saya ini. Menanti bait kata seterusnya.

“Lepas saya tanam Miki di belakang rumah, saya dah mula tidak boleh tidur malam. Saya rindukan Miki, doktor. Dia anak pertama saya.’

Terdengar esakan tangisan Encik Daud.

Terpegun sebentar saya.

Terkesima dengan kuasa cinta.

Walau bukan sesama manusia, namun ianya tetap utuh bertenaga.

Walau sudah di alam berbeza, namun kuasanya masih beraja di jiwa raga.

“Miki selalu dengar masalah saya, cerita saya. Saya suka bersembang dengan Miki sebab dia tak melawan. Dia mendengar dengan taat. Miki sangat mendamaikan. Tak seperti manusia, apa sahaja cerita yang sampai di telinga dia, sepantas kilat juga sampai ke telinga manusia lain. Sekejap sahaja cerita itu bertukar intipatinya.”

Saya terus mendengar luahan Encik Daud.

Dan saya cuba memberikan sedikit dua nasihat dan memujuknya untuk berjumpa pakar kaunseling supaya kesedihan yang dialaminya boleh diuruskan dengan cara yang betul dan sihat.

Saya masih terkaget dengan situasi pesakit saya ini.

Walau sudah beristeri dua, namun hatinya masih tidak begitu tenang. Dia masih sunyi kerana pendengar setianya sudah tiada.

Sungguhlah kata orang, kepercayaan dan kesetiaan itu tak ternilai harganya.

Untuk mereka yang tertekan dengan kerja atau manusia, carilah seorang pendengar untuk bercerita. Jangan memendam perasaan sehingga memakan diri sendiri. Tekanan dan kemurungan boleh dikawal dan dirawat.

Dapatkan nasihat kaunseling dan rawatan dengan pakar yang bertauliah.

Kesihatan mental sama penting dengan kesihatan fizikal. Aktif sihat mental kita, inshaAllah aktif juga badan kita.

Meninjau di ruangan komen, nyata warganet turut perkongsi perasaan bila pernah mengalami kehilangan si bulus.

“Mula2 baca tu mcm kelakar…tp bila baca sampai habis sedih rasanya..kami sekeluarga juga pernah kehilangan kucing tersayang…memang sedih & pilu”

“Aduhai menangis saya baca kisah ni sebab saya pun pencinta meow “

“Kehilangan kucing yg d sayangi mmg perit d hadapi…..tambah an kucing yg sgt baik n tmpat mencurah perasaan……kematain andika ku ratapi…… Allahuakbar”


Kentang Goreng Simple Rangup Diluar, Lembut Didalam. Memang Sedap!

Kentang goreng simple rangup diluar, lembut di dalam macam rasa kentang McD

Kali kedua buat kentang goreng homemade untuk difrozenkan.

Anak memang suka sangat. Buat banyak-banyak, senang sebab dah ada dalam peti ais, tinggal goreng je balik.

Yang penting berbaloi buat sendiri fries untuk anak dan nak bagi anak makan tanpa was-was dan sedap

Resepi

Kentang potong jejari dan rendam dalam air + cuka – ikut suka nak rendam berapa lama, agak2 jer. Cuka pun agak-agak jer…

✅ Option satu :
Toskan dan gaul ngan tepung bestari yang original, nak pedas guna yang pedas, sampai semua kentang bersalut dengan tepung. Anak saya tak suka pedas…

✅ Option dua :
Kalau tak nak guna tepung bestari boleh guna tepung gandum campur tepung beras macam kita nak buat bancuhan goreng pisang. Jangan lupa letak juga garam sikit dan lada sulah… jangan bayak sangat, nnt pedas

Bila semua dh bersalut tepung, bolehla mula menggoreng

Kalau nak buat frozen, goreng sekejap jer lepas tu angkat dan tos minyak dia. Biarkan sejuk dulu…

Dah sejuk boleh masukkan dalam beg zip lock dan simpan dalam peti ais.

Bila anak nak makan boleh keluarkan kejap, pastu goreng sampai kekuningan.

Gerenti sedap!!!Mama goreng sikit, anak suh goreng lagi sebab tak cukup.

Kredit: MASRIZA BASRI


Waspada Jika Terjumpa Botol Ni Dalam Bilik Anak, Ia Bukan Projek Sains!

Semua ibu bapa di dunia ini mahu setiap anak yang dilahirkan, dapat dididik dan diasuh menjadi orang berguna serta berjaya dalam hidup.

Pun begitu, mengasuh dan mendidik tidak pernah menjadi sesuatu yang mudah. Sebaliknya kian mencabar dari hari ke hari.

Apatah lagi saat anak sudah meningkat remaja, kehidupan lebih terdedah dengan pelbagai permasalahan sosial dan pengaruh negatif yang sangat merunsingkan ibu bapa.

Memberi kesedaran tentang itu,  andai Ibu bapa  terjumpa botol macam ni di rumah, jangan tak tahu bahawa ini adalah alat untuk menghisap dadah ‘Batu’, ‘Syabu’, ‘Ice’, ‘Kaca’.

Kalau terjumpa dengan straw yang berisi seakan ‘garam’ ‘gula’ atau straw yang dipotong-potong kosong dalam bilik anak-anak, sila soal siasat anak anda ya.

Jangan pula percaya kalau anak beritahu ni adalah projek sains sekolah atau projek ubah suai botol.

Jangan dibiarkan, jangan ditunggu anak terjebak teruk baru nak dibawa pergi mendapatkan rawatan.

Jangan tunggu anak dah mula mengamuk, mula mencuri baru nak hantar ke pusat pemulihan.

Mencegah kan lebih baik dari mengubati.

Ok ni antara tanda-tanda anak menghisap dadah syabu adalah tak tidur malam 2-3 hari.

Kesannya pada otak anak-anak akan rosak dalam masa yang singkat. Boleh menyebabkan mereka menjadi gila. Dadah sintetik ini nampak biasa-biasa tetapi berbahaya tau !

disclaimer : Tujuan post ini adalah untuk memberi pengetahuan tentang bahaya dadah.

Saksikan sepanjang minggu ini bermula 7 hingga 11 Februari di fb keluargamagazine setiap jam 2.30 petang.

Bersama kita tambah ilmu berkenaan kesihatan keluarga #rawatdiri bersama  doktor pilihan.

Jom saksikan video tentang penjagaan gigi. Katanya ada cara berus gigi yang betul. Jadi nak tahu detail, kenalah tonton video ni ye!

Tonton juga video ini, rasa-rasanya apa yang menarik jika kita shopping di beberapa kedai yang dianggap ‘kedai saka’ ni ye?

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.

Lagi video menarik!


Anak Liat Nak Bangun, Lelaki Ini Kongsikan Tip. Yang Penting Mak Ayah Kena Disiplin Dulu, Baru Tak Ada Drama Waktu Pagi.

Menghadapi karenah anak waktu pagi memang menduga keimanan ibu bapa. Apatah lagi jika anak yang kuat ‘drama’. Pasti ada saja alasan dibuaty untuk elak bangun pagi. Memang sakit jiwa dibuatnya kalau hari-hari hadapi situasi yang sama kan.

Selalunya waktu pagi adalah waktu paling mencabar. Ini pengalaman saya waktu kerja makan gaji dulu. Kita nak cepat, ada punch card. Masa tu lah anak buat perangai.

Tak nak bangun, tak nak mandi, lepas tu nangis. Hilang sabar kadang-kadang.
Sekali sekali kita pun nak naik suara. Kena banyak SABAR ya Emak Ayah dalam membesarkan anak2.

Apa juga keadaan, Emak Ayah perlu TENANG dulu. Emak perlu bantu Ayah TENANG. Ayah perlu bantu Emak TENANG. Persiapan untuk menghadapi pagi esok bermula malam ini.

Tips saya untuk Emak Ayah malam ini.

Tips pertama, anak2 mesti tidur awal. By 9.00 atau 9.30 mesti tidur. Makan malam mesti before maghrib, No TV, No HP & Tutup lampu. Emak Ayah mesti disiplin dulu.

Tips kedua, lepas isyak buat aktiviti yang buat anak mengantuk. Saya selalu bercerita dengan anak2 ataupun baca buku untuk anak. They love to spend time dengan Emak Ayah. Jika Ayah pegang buku dan bercerita, seronok mereka bukan main. Senyum ja masa anak tidur nanti. Percayalah… cuba buat.

Tips ketiga, masa anak dah lali dan di awal tidur. Baca DOA yang kita nak. Antaranya, esok Abid bangun awal ya. Abid good boy. Abid suka pergi sekolah, Abid suka bangun pagi. Abid leader, Abid sihat, Abid pandai, Abid suka baca quran, Abid suka solat. Etc.

Jadikan ini rutin harian. In shaa Allah, dah tak ada drama waktu pagi. Pagi-pagi akan jadi tenang sahaja…

Ayah-ayah mesti beri kerjasama tau! Ayah perlu lebih usaha. Ayah-ayah  perlu banyak DOA.


Jika Culas Membaca Al-Quran, Ini Cara Mudah Dekatkan Diri Untuk Membacanya.

Kadang kala kita sibuk mengejar duniawi, hingga lupa untuk membaca Al-Quran.

Usah culas untuk melakukan. Ikuti lanjut cara jatuh cinta dengan al-Quran

1. Pertemuan

Pernah tak kita rasa rindu dengan al-Quran? Setiap hari nak pegang, nak tatap helaiannya dan nak alunkan ayatnya. Jika itulah perasaan yang hadir, tandanya kita sudah jatuh cinta dengan al-Quran.

Bagaimana caranya?

Wajibkan diri untuk “dating” dengan al-Quran Setiap hari. Sesibuk mana kita dengan urusan kerja dan sesempit mana ruang hidup kita, mesti selitkan al-Quran di tengah-tengahnya.

Mulakan dengan selepas solat maghrib. Selesai solat, wirid dan doa, capailah al-Quran. Jika kita rasa terlalu penat, memadai dengan menyentuh, memeluk, menatap ayat-ayatnya dan membaca ayatnya sebaris dua. Lakukan setiap hari secara istiqamah. Yakin dan percayalah lama kelamaan kita akan merasai perubahan pada diri.

Kita seperti diseru-seru untuk datang mendampinginya. Ya Allah manisnya rasa bila dapat melihat dan memegang al-Quran, apatah lagi mendengar alunan ayatnya.

2. Rapatkan

Setiap hari kita mesti ulang-ulang satu ayat dari surah tertentu. Tak perlu banyak dan jangan bebankan fikiran dengan memaksa diri. Lakukan dengan santai tapi istiqamah. Kesan yang paling ketara, hati kita mulai rasa terisi dan matlamat untuk dapat lebih lagi mula menguasai diri. Mula-mula satu ayat, lepas tu jadi 2 ayat, 3 ayat, 4 ayat dan seterusnya berayat-ayat.

Kelak bertemu dengan Allah, tidaklah rasa malu dan segan. Sekurang-kurangnya ada bahagian al-Quran dalam hati yang kita bawa. Tak dapat banyak, sikitpun jadilah. Janji ada.

3. Jaga hubungan

Al-Quran satu-satunya sahabat yang kekal bersama, berdamping, membela nasib kita, menerangi barzakh kita, mengekalkan jasad kita dari membusuk. Allahu.. Banyaknya manfaat dia pada kita. Tidak ada lagi alasan untuk kita memutuskan hubungan dengannya.

Jika hari ini hubungan kita renggang, mulakan dengan langkah pertama tadi. Jangan biarkan ia berlalu dari hidup kita.

Allah… kasihilah kami dengan al-Quran.

Jadikan pimpinan hidayah kami.

Allah.. Ingatkan kami, apa yang kami lupa. Ajarkan ya Allah apa yang kami cari tentang isi al-Quran, untuk membacanya siang dan malam.

Semoga berbahagia dunia akhirat

Sumber: Aminah Mat Yusoff


Makeover Bilik Air Lama Dengan Harga Bajet Tapi Tetap Cantik Dan Jimat.

Bilik air adalah antara ruang yang tidak boleh dipandang remeh. Jika orang tua-tua dulu, biasanya nak tahu seseorang itu pembersih atau tidak, selalunya orang akan lihat bilik mandi dulu.

Selain bilik air bersih, sekarang bilik air telah hiasan cantik dengan pelbagai perkakasan.

Sebagaimana bilik air yang dikongsi oleh puan Nur Faiqah Johari kelihatan begitu kemas susun aturnya. Walaupun ruang kecil tetapi beliau berjaya menjadikan bilik air nampak luas.

Tambahan pula kombinasi warna hitam putih wall paper brick menjadikan ruang kelihatan lebih luas.

Ikuti perkongsian beliau.

Ubah suai bilik air yang memang dah terlalu lama berangan nak buat. Takde bajet besar dan masa sangat terhad sebab kami suami isteri bisnes sendiri dengan ada anak kecil.
Wallpaper tu kalis air tapi kami tak harap akan tahan lama. Masih mencari solusi terbaik untuk ubah tiles tanpa perlu pecahkan yang lama. Buat sementara okla.
Belum cat lagi sebab kami salah beli shower. Sedih sangat tapi suami usaha DIY, dah boleh guna cuma tak kemas. Suami kata nanti dia akan betulkan lagi.
Sedikit sebanyak dapat juga ubahsuai tukar angin sebab dah terlalu lama dengan bilik air warna biru. Kalau ada idea penambahbaikan boleh share.

Turut kongsi tempat perkakasan yang dibeli


“Comelnya Bila Ketawa Bergerak Perut. Alhamdulillah.” ‘Baby Bump’ Intan Ladyana Jelas Kelihatan Buat Ramai Teruja

Kelibat pelakon Intan Ladyana meraih perhatian ramai apabila ‘baby bump’ mula kelihatan biarpun empunya diri sebelum ini tidak berkongsi sebarang maklumat berkenaan kehamilannya.

Perkongsian video tersebut dimuatnaik pelakon Dazrin Kamarudin di mana dia berkunjung ke kedai karpet bersama suaminya, Harris Alif.

“Thanks for coming guys @intanladyana @harrisalif,” tulis Dazrin menerusi kapsyennya.

Video berdurasi 15 saat ini menampakkan pasangan suami isteri ini sedang menari mengikut trend tarian diplatform Tiktok. Dalam video tersebut, perut Intan ketara menampakkan perubahan.

Dalam pada itu, rata-rata warganet teruja dan mengucapkan tahniah buat pasangan suami isteri ini.

Untuk rekod, Intan Ladyana,39, dan Harris, 22, telah selamat mendirikan rumah tangga pada bulan Februari yang lalu. Kisah cinta mereka telah mendapat perhatian warga maya berikutan jarak usia antara kedua-duanya yang agak jauh iaitu 17 tahun.

Sebelum ini khabar angin mengenai kehamilan Intan Ladyana hangat diperkatakan. Tidak mengiyakan atau menidakkan  tentang kehamilan isterinya, Harris  dalam  laporan Kosmo memaklumkan andai sudah sampai waktu yang sesuai dia sendiri akan membuka mulut.

Harris atau nama lengkapnya, Nor Harris Alif Nor Rashidi, 22, berkata, buat masa sekarang, dia tidak mahu terlalu memperincikan desas-desus berita tersebut.

“Minta maaf, kalau boleh saya tak nak komen apa-apa sangat tentang isu itu (Intan sudah hamil). Cukuplah orang mendoakan yang baik-baik sahaja buat isteri saya.


Mawar Rashid Buat Kejutan Untuk Suami Di Paris, Rupanya Hamil Anak Ketiga!

Lazimnya buat seorang ibu akan tetap terasa teruja tiap kali mengetahui dirinya mengandung, meskipun untuk yang sekian kalinya. Anak adalah anugerah terindah dan tidak dinafikan perasaannya sama seperti kali pertama melalui pengalaman tersebut.

Hal ini dapat dilihat jelas terpancar di wajah pelakon dan usahawan, Mawar Rashid ketika mengumumkan dia  sedang hamil anak ketiga dengan usia kandungan dalam tempoh trimester pertama.

Berita gembira tersebut dikongsikan menerusi sebuah muat naik video di laman Instagram miliknya.

Lebih istimewa apabila Mawar turut melakukan kejutan untuk suaminya, Raf Yaakob selain turut menyelitkan reaksi ahli keluarga dan kenalan setelah berkongsi tentang berita kehamilan itu.

Dalam video tersebut, dia membuat kejutan untuk suaminya dengan menyerahkan kit ujian kehamilan di depan Menara Eiffel ketika bercuti di Eropah sekitar Jun lalu. Cukup romantis pasangan ini!

Sebelum itu, Mawar menjawab persoalan peminat mengenai dirinya yang jarang mengemas kini media sosial sekali gus memaklumkan bahawa tahap kesihatannya kurang memuaskan.

“Tiga bulan Mawar tak sihat, sampai terpaksa pergi hospital sebab beberapa kali dehidrasi. Tak boleh makan dan minum, sakit kepala mampu terbaring je atas katil.

“Diuji lagi anak-anak kerap demam lama. Mawar dan suami bergilir tak tidur jaga anak, sambil sakit sambil jaga anak.

“Dalam kepahitan ada kemanisan. Mawar dapat tahu ada satu lagi denyutan jantung dalam badan Mawar,” tulisnya dalam video tersebut.

Sementara itu, Mawar  turut menitipkan pesanan kepada golongan ibu supaya masing-masing diberikan kekuatan dalam mengharungi fasa kehamilan.

“Kepada ibu di luar sana, bukan mudah mengharungi fasa kehamilan. Semoga kita semua diberikan kekuatan demi anak-anak,” katanya lagi.


Influencer Dakwa Tiada Anak Muka Jadi Awet Muda, Boleh Tidur 8 Jam Sehari! “..Anak Itu Beban”

Anak itu anugerah terindah bagi pasangan suami isteri yang dah berkahwin. Bukan sahaja penyambung keturunan kita, tetapi sumber rezeki bagi ibu ayah.

Semua orang menginginkan untuk peroleh zuriat sendiri, namun lain pula bagi seorang influencer dari seberang ini, iaitu Gita Savitri di mana dia mengatakan wanita tanpa anak tidak perlu menerima gangguan seperti ibu rumah tangga yang lain. Ia termasuklah dapat tidur yang cukup iaitu selama 8 jam dan tidak tertekan dengan jeritan anak-anak di rumah.

Kenyataan yang dikeluarkan oleh Gita itu berpunca daripada komen yang ditinggalkan oleh salah seorang pengikutnya yang mengatakan mahu menjadi awet muda sepertinya walaupun sudah berusia 30 tahun.

“Saya yang berumur 24 tahun pun kalah dengan Kak Gita, padahal sudah usia 30 tahun. Awet muda sangat ni,” kata pengikutnya.

Gita kemudian dilihat membalas:”Tidak mempunyai anak adalah cara semula jadi awet muda.

“Anda boleh tidur lapan jam sehari dan tidak tertekan mendengar jeritan anak. Dan pada saat wajah berkedut, kita punya duit untuk melakukan botoks.”

Malah melalui live bersama suaminya, Paul Andre Partohap baru-baru ini tetap menegaskan untuk tidak mempunyai anak dan menyifatkan anugerah Ilahi itu sebagai beban.

“iye, buat saya anak itu beban. Buat anda kan, bukan (tapi) anugerah. Buat saya beban sebab itu saya tidak mahu (punya anak).

“And there’s nothing wrong with it (dan itu tidak ada salahnya), ujar Gita di sesi live Instagram seperti dilaporkan Detik.com.

Hal itu menimbulkan kontroversi dan disifatkan seperti menyindir wanita yang sudah berkahwin sekaligus menjadi ibu. Perempuan yang berasal dari Palembang itu juga dikatakan sombong dengan anugerah yang tuhan berikan.

Terdahulu, Gita dan suaminya membuat keputusan untuk childfree atau tidak memiliki anak pada 2021 lalu.


Resipi Viral Kempiskan Perut Dengan Air Rebusan Epal Dari Tukang Urut Satun, Thailand Ini Juga Mujarab Untuk Kulit Cantik & Awet Muda.

Mendapatkan bentuk badan yang langsing memang menjadi idaman setiap wanita. Bimbang tersalah memilih produk pelangsingan, apa kata anda cuba resipi yang menggunakan air rebusan epal ini.

Selain bermanfaat untuk mengeluarkan angin dalam badan, mengurangkan kolesterol, ia juga membantu mengempiskan perut dan mengurangkan berat badan. Wow! Terbaik khasiat air rebusan ni.

Jadi, untuk ibu-ibu yang nak kekal langsing dan sihat dengan cara tradsional, boleh la amalkan air rebusan epal ni.

Bahan-Bahan

5 batang serai diketuk
3 biji buah epal hijau dan dibelah dua
1 ke 1.5 Liter air

Cara-Cara

Masukkan semua bahan. Rebus sehingga epal menjadi lembik.
Seeloknya minum ketika suam.

Kebaikan
Keluarkan angin dalam badan.
Kempiskan perut.
Menurunkan berat badan.
Cepat kenyang
Awet muda
Kulit cerah
Mengurangkan kolestrol
Menhilangkan sakit badan/sakit urat
Sesuai untuk orang sakit lutut (amat disyorkan)
Menghilangkan sakit tumit.
Meringankan tubuh badan


Dr Hamid Arshat Selain Hebat Kongsi Ilmu Kesihatan, Formula Urus Kewangan Keluarga Daripadanya Juga Bagus Dipraktikkan!

Jika sebelum ini kita selalu terbaca dan mendengar nasihat daripada Doktor Pakar Sakit Puan yang terkenal, Datuk Dr Hamid Arshat tentang tips dan info kesihatan. Apa yang dikongsikan olehnya, cukup bermanfaat.

Begitu juga bila mana Doktor Hamid Arshat ini menulis berkaitan tips kewangan, ada formulanya yang tersendiri dan ada baiknya kita fahami perkongsiannya ini. Semoga dengan bijaknya kita mengurus kewangan keluarga, akan menjadikan keluarga kita senang dan tiada menanggung beban kewangan.

Jom semak.

BIJAK MENGURUS KEWANGAN

Bila kita kaji faktor-faktor yang menyebabkan seseorang itu berjaya dan jadi kaya, faktor terpenting sekali ialah pengurusan kewangan yang bijak. Formula untuk capai kebebasan kewangan (financial freedom) ialah dengan kurangkan perbelanjaan dan tingkatkan pendapatan.

1. Disiplinkan diri, kawal nafsu. Buku catitan kewangan
Untuk mencapai tujuan ini, kita perlu disiplinkan diri, pandai kawal nafsu dan naluri. Nafsu mengajak kita, hendak ini dan itu, beli itu dan beli ini, sedangkan kita tidak memerlukan nya.
Jadikan satu tabiat untuk mencatit semua perbelanjaan dan juga pendapatan untuk kita pantau status kewangan kita setiap masa.

2. Antara kemahuan dan keperluan
Kita mudah terpengaruh dengan kemewahan orang lain sedangkan kita munkin tidak mampu. Melihat kereta kawan model baru dan cantik, kita pun teringin membeli. Munkin kita tidak perlu.
Tentukan kita perlu sesuatu barang sebelum kita beli. Bila teringin beli yang melibatkan belanja besar, saperti beli kereta, beli rumah, bercuti keluar negara, tangguh keputusan dan fikir betul-betul dan analisa segala implikasa kos dan cara pembiayaan.

3. Sinaraikan barangan untuk dibeli
Sering kita berbelanja ikut impulse bukan ikut perancangan, munkin barangan itu ada sale atau discount. Jauhkan amalan ini, ia sangat merosakkan pengurusan kewangan kita.
Terbaik kita bawa sinarai barangan untuk dibeli. Buat perancangan bagi setiap perbelanjaan serta anggaran kos.

4. Guna wang tunai
Tabiat berbelanja gunakan credit card juga boleh bawa padah. Kita sering tidak sedar jumlah wang yang kita telah belanjakan. Kalau kita guna wang tunai untuk bayar , kita akan berasa gerun sedikit. Jika kita tidak selesai hutang credit card, kita akan dikenakan bayaran faedah antara 1.5 – 2% setiap bulan. Memang boleh jadi parah kedudukan kewangan kita.

5. Jauhkan dibelenggu hutang
Mudah untuk kita ambil hutang, tapi amat berat hendak membayar. Berhutang untuk beli aset hartanah memang amalan biasa, aset meningkat nilai.
Beli kereta jadi liability kerana cepat susut nilai. Jadi satu amalan orang yang sedang bina kekayaan untuk beli kereta terpakai 2 atau 3 tahun.
Selesaikan semua hutang2 sebelum bersara, umor 60 tahun. Lagi awal selesai hutang lagi lapang fikiran.

6. Kukuhkan tabiat menyimpan dan melabur
Buka akaun Tabung Haji dan pelaburan ASB secepat munkin. Cadangan saya setiap bayi yang dilahirkan patut dihadiahkan kedua akaun tabungan tersebut.
Sebaiknya setiap orang yang berkerja perlu menyimpan dalam 10% dari gajinya setiap bulan dalam Tabung Haji dan/atau ASB. Bila gaji atau pendapatan meningkat, tambah simpanan dan pelaburan.
Simpanan dalam Tabung Haji tidak dikenakan cukai dan zakat telah dibayar. Memang sangat sesuai untuk umat Islam.
Kunci tabungan ini untuk keperluan tunai fardu haji dan umrah. Juga untuk kegunaan lepas bersara, untuk kecemasan atau lain-lain yang amat perlu.

7. Berkorban dan nikmati kepuasan jangka panjang
Demi untuk mencapai kejayaan dan kebahagiaan hidup di dunia dan akhirat, kita perlu bijak mengurus kewangan serta banyak buat pengorbanan. Untuk jadi kaya tidak semestinya kita berpendatan tinggi, tetapi lebih penting lagi kita boleh kawal perbelanjaan dan lebih menyimpan.
Mithalnya kita boleh kurangkan belanja dengan bawa bekal untuk makan tengah hari dan kurangkan makan diluar rumah. Banyak lagi perkara-perkara yang boleh kita buat kawal perbelanjaan. Tiada jalan pintas untuk jadi kaya. Jauhkan sama sekali mana-mana Skim Cepat Kaya.

8. Kebebasan kewangan (Financial Freedom)
Apabila simpanan, pelaburan dan sewaan hartanah atau keuntungan bisnes kita melebihi dari kos untuk keperluan sara hidup, kita dianggap telah berjaya mencapai tahap”Kebebasan kewangan” atau Financial Freedom.
Masih ramai lagi dikalangan kita yang belum capai ketahap tersebut walau pun telah sampai umur bersara.

Untuk mencapai tahap Kebebasan kewangan, langkah terbaik ialah untuk menjadi “self employed’ atau menjadi usahawan. Mulakan bisnes sendiri dengan kecilan dan kembangkan beransur-beransur ikut kemampuan.
Malangnya kebanyakkan umat Islam Malayasia lebih suka berkerja makan gaji. Ramai dikalangan kita masih dikongkong dengan subsidy mentality. Kita perlu buka minda
Semoga kita berjaya dan bahagia dunia akhirat.


Guna Cara Mudah Ini Untuk Perangkap Lipas. tak Perlu Keluar Modal, Guna Bahan Di Dapur Je!

Geram melihat kemunculan kehadiran serangga perosak ini, kami kongsikan cara mudah untuk memerangkap lipas-lipas kecil yang berkampung di dalam kereta  hanya dengan menggunakan tiga bahan di dapur anda sahaja

Perangkap lipas🌺

Bahan2nya:
1- minyak masak yg telah digunakan agak-agak Aje
2-1 sudu marjerin
3-2 sudu susu pekat manis
4-bekas yg sesuai

Cara cara nya🌺
Semua bahan dicampurkan dlm satu bekas letak ditempat yg biasa ada lipas.letak mlm ye.

Tip Ekstra: Seeloknya letakkan bekas tersebut pada waktu malam dan biarkan semalaman, ketika kereta tidak digunakan dan lihatlah hasilnya pada keesokkan hari.

Selamat mencuba!


“Mahalnya Harga seorang anak.“ Kes Difteria Meningkat, Doktor Ini Kongsikan langkah pencegahan. Ibu bapa kena Alert ni!

Kejadian kes kematian disyaki akibat jangkitan difteria di daerah Johor Bahru pada 21 Februari 2019 lalu mula membangkitkan kembali isu penggunaan vaksin.

Ini kerana mangsa seorang kanak-kanak lelaki berusia 2 tahun 1 bulan dikatakan tidak pernah menerima sebarang imunisasi sejak lahir!

Kanak-kanak tersebut mula mengalami demam, batuk dan bengkak tonsil pada 16 Februari 2019. Kes telah dibawa ke unit kecemasan hospital pada 18 Februari 2019 dalam keadaan yang lemah dan dimasukkan ke unit rawatan rapi pediatrik untuk bantuan pernafasan serta rawatan antitoksin difteria.

Malangnya, kanak-kanak tersebut tidak dapat diselamatkan dan meninggal dunia pada 21 Februari 2019 dengan sebab kematian Severe Diphtheria with multiorgan failure.

Ujian pengesanan ke atas sampel calitan tekak kes menunjukkan kehadiran bakteria Corynebacterium diphtheriae dan pihak kementerian kini menunggu keputusan makmal untuk pengesahan toksin difteria.

Lebih membimbangkan apabila 5 lagi kanak-kanak disyaki positif Difteria kini ditahan di wad untuk pemeriksaan lanjut.

Lebih membimbangkan jika jangkitan ini menular dan berjangkit kepada anak-anak lain yang tidak berdosa. Hanya kerana sikap kita yang berkeras menolak suntikan vaksin ini.

Mahalnya Harga Seorang Anak : 5 lagi positif Difteria!

Lima lagi kanak-kanak disyaki positif jangkitan difteria, kini ditahan di wad isolasi pediatrik Hospital Sultanah Aminah (HSA). Ini berita yang amat-amat membimbangkan.

Tuan-tuan dan puan-puan, perhatikan anak-anak kita. Lihat juga diri kita dan pasangan kita.

▪Jangkitan ini mudah berjangkit melalui beberapa cara.

1. Cairan pernafasan pesakit

2. Batuk dan bersin di dalam jarak dekat dengan pesakit

3. Sentuhan pada pesakit yang tercemar dengan cecair pernafasan

▪Kenal pasti simptom dan gejala ini pada ahli keluarga anda!

1. Sakit pada tekak

2. Kesukaran untuk menelan makanan dan minuman

3. Selaput putih atau kelabu boleh dilihat pada kawasan tekak dan sekitarnya

4. Disertai gejala seperti demam, lesu dan tidak sedap badan

5. Bengkak pada kelenjar leher

Kita boleh mengelakkan anak-anak kita mendapat jangkitan ini dengan pemberian suntikan vaksin.

Yang masih mahu berubah, saya doakan kalian lakukan langkah ini seberapa segera mungkin untuk kesihatan anak-anak kita dan anak-anak seluruh masyarakat di negara kita.

▪Mengapa jangkitan difteria ini amat berbahaya?

1. Selaput putih yang terbentuk pada tekak dan farinks pesakit boleh mengakibatkan pesakit kesukaran bernafasan

2. Ia juga boleh menyebabkan pembengkakan pada leher

3. Toksin yang menyerap ke seluruh tubuh juga boleh merosakkan organ lain seperti jantung

Bantulah komuniti masyarakat kita. Sayangi anak-anak kita. Penyakit ini mampu untuk dicegah. Lengkapkan suntikan imunisasi untuk anak-anak kita.

Ya, terlalu mahal harga untuk anak-anak kita. Ia anugerah yang tidak pernah ternilai. Hargailah ia.

Dr Ezairy M.Sallih
Doktor Otorhinolaryngologi
Telinga, hidung & tekak


Makanan Boleh Lemahkan Sistem Imun? Dengar Nasihat Dr Ni & Sebaiknya Kawal Pengambilannya!

Ada benarnya orang selalu bercakap, ‘apa yang kita  makan itulah diri kita’. Andai ingin dikaitkan dengan tahap kesihatan juga tidak jauh bezanya, jika seseorang itu mengambil pemakanan dan gaya hidup sihat maka kurang berisiko untuk mendapat penyakit. Berbanding jika seseorang itu mengamalkan pemakanan yang berlemak dan manis, maka tidak hairanlah tubuh badannya mudah mendapat pelbagai penyakit.

Ini memandangkan, ada sesetengah makanan jika diambil berlebihan akan melemahkan sistem imum tubuh, hal ini dijelaskan melalui perkongsian di akaun fb Dr Hafiz Sulaiman yang juga dikenalai dengan jolokan nama pejuang kesihatan.

Jadi ambil langkah serius untuk kita pastikan seisi keluarga mengamalkan pemakanan sihat untuk kekal sihat tanpa penyakit!

Musim wabak ni..eloklah kita lebih cakna pemakanan kita dan keluarga. Makanan di bawah ini bukan sahaja berisiko sebabkan badan kita radang, lemah dan sakit-sakit..angin..Ia juga lemahkan imuniti badan.

GULA MELEMAHKAN SISTEM IMUN

Kajian tahun 1970an mendapati pengambilan gula sebanyak 100gram mengganggu fungsi sistem imun. Didapati 40% sel darah putih kurang efektif membunuh kuman badan.

Pemenang hadiah nobel, Linus Pauling juga mendapati manusia memerlukan vitamin C untuk menguatkan sistem imun. Malangnya, pengambilan gula mengurangkan penyerapan vitamin C. Vitamin C terpaksa bersaing untuk diserap kerana kehadiran gula tinggi dalam makanan dan minuman. Kajian juga menunjukkan gula berlebihan merosakkan lapisan sistem pencernaan…menyebabkan keradangan..Mengganggu imuniti badan.

Ini kerana lapisan sistem pencernaan ini PUSAT SISTEM IMUN badan. Majoriti sel imun badan membunuh kuman juga berada di sistem pencernaan. Hanya satu sudu gula saja diperlukan oleh badan setiap masa. Jika nak kuatkan sistem imun, elakkan mengamal minuman manis setiap kali lepas makan.

Jangan bagi anak kita gula-gula dan coklat sebagai ganjaran. Tolong sangat ibu bapa prihatin. Ketahuilah.. tiada minuman kotak atau tin di 7eleven atau family mart yang “kurang gula” dan berbaloi diminum kecuali air kosong.

BERPANTANG MANIS

Cubalah seminggu tanpa makanan dan minuman manis. Nescaya kita akan rasa perbezaan ketara selepas seminggu “berpantang” manis ini.

Jangan risau masalah “hypoglycaemia” jika kurang gula. Banyak makanan kita sebenarnya mengandungi gula tersembunyi. Jika badan lemah, susah nafas, pening, rasa sangap sangat gula bila mula pantang gula…

Sebenarnya itu tanda kita ketagih gula. Mulakan langkah menguatkan kembali imuniti badan. Insha Allah, anak-anak kita susah sakit, demam dan batuk selsema.

Alahan, keradangan.seperti ekzema, resdung..sakit kepala migrain akan berkurangan.

Tidak syak lagi pada saya. Berlebih gula itu bawa bala. Semoga Allah lindungi kita semua daripada wabak bari dan bala akibat gangguan imuniti. Ameen.


Langgar Lopak Air: “Saya Pernah Alami, Dah Pejam Mata Nak Langgar Divider.” Kemalangan Maut Kereta Terbabas, Warganet Kongsi Pengalaman Dan Tip.

Sejak semalam, kebanyakan negeri hujan tidak berhenti. Adakalanya cuma gerimis dan ketikanya, hujan lebat. Malah tinjauan socmedia mendapati ada sampai yang melibatkan banjir.

Ketika hujan lebat ini sudah pastinya sebanyak pasti akan mengganggu pemanduan. Jalan raya bertambah licin, dan adakalanya air yang melimpah hingga ke jalan. Barangkali mungkin disebabkan faktor sistem perparitan yang tidak sempurna.

Sudah pasti, kita akan memandu dengan berhati-hati ketika hujan. Namun siapa kita untuk menidakkan urusan tuhan. Sesungguhnya ajal maut di tangan Allah. Tanpa kira masa dan usia, kita tetap akan dijemput-Nya bila dikhendaki.

Khabar duka yanga berlaku kepada sebuah keluarga menghadapi kemalangan jalan raya. Nahas dipercayai berlaku setelah kereta dipandu suami melanggar lopak air sebelum hilang kawalan lalu terbabas.

Menurut laporan Sinar Harian, kemalangan itu mengakibatkan seorang suri rumah maut, suami patah bahu kereta terbabas langgar lopak air. Kemalangan berlaku di Kilometer 392.2 Lebuhraya Pantai Timur 2 (LPT2) Ajil menghala ke Bukit Besi pada Sabtu.

Ketua Polis Daerah Hulu Terengganu, Deputi Superintendan Mohd Adli Mat Daud berkata, nahas itu dipercayai berlaku setelah kereta jenis Honda Jazz dipandu suami mangsa, Nasir Mamat, 32, melanggar lopak air sebelum hilang kawalan lalu terbabas.

Semoga roh Allahyarham ditempatkan dalam kalangan orang beriman dan kekuatan buat keluarga Allahyarham.

Kongsi tip dan pengalaman

Dalam pada itu, meninjau di ruangan komen mendapati beberapa wargenet berkongsi tip pemanduan ketika memandu hujan lebat. Antaranya pengguna facebook yang merupakan anggota polis. Ada juga yang berkongsi pengalaman pernah melalui saat cemas itu.


Viral Porsche Dalam Kontena Lutsinar, Rupanya Hadiah Birthday Untuk Anak Gadis Johor!

Sebut sahaja kereta Porsche, sudah dapat membayangkan betapa mewahnya kereta tersebut dan secara tidak langsung kita juga akan turut  berasa kagum dengan pemilik kenderaan tersebut. Maklumlah bukan calang-calang orang yang boleh membelinya!

Baru-baru ini melalui perkongsian video di Tiktok telah menyaksikan sebuah lori kontena membawa kereta Porsche berwarna kuning di atas jalan raya. Video tersebut menjadi viral apabila meraih jutaan tontonan. Ini sekali gus meninggalkan tanda tanya siapakah pemilik sebenar kenderaan tersebut.

Today is your good day, we’re blessed to have daughter like you

Apa tidaknya, kontena tersebut bukan seperti yang biasa dilihat di atas jalan, tetapi kontena tersebut bersifat jernih seperti lapisan kaca yang telus pandang. Ini menjadikan pengguna jalan raya teruja untuk melihat ke manakah destinasi kenderaan tersebut ingin dibawa.

Bahkan di dalam kontena itu bukan sahaja ada sebuah kereta Porsche,  turut  dilihat belon dan reben besar berserta kad ucapan besar dengan tulisan Cina, sekali gus menjawab pemilik kenderaan tersebut pastinya seorang anak perempuan.

Difahamkan empunya kereta Porsche itu kepunyaan sepasang suami isteri yang berasal daripada Batu Pahat ingin menghadiahkan kepada anak gadisnya sempena ulang tahun kelahiran ke 21 tahun .

ARTIKEL BERKAITAN :

Dapat dilihat saat anak daranya menerima pemberian hadiah tersebut yang cukup istimewa daripada ibu ayahnya, terlihat begitu gembira sekali sambil mendapak mesra ayahnya.

Menjengah di ruangan komen, warganet menyifatkan betapa bertuahnya anak gadis itu menerima hadiah yang cukup mewah pada hari kelahirannya dan tidak kurang juga ramai yang ingin tahu latar belakang ibu ayah gadis tersebut yang dilihat begitu sempoi dan bersahaja pakaiannya, nampak begitu merendah diri.

Meninjau di ruangan komen, ini antara komen warganet yang mencuri tumpuan:-

“lahh igatkan kereta mainan rupanya betul punya haiya” komen netizen.

“Esok lusa lalu kat puteri habour 😂😭,” tulis yang lain.

“Ni satu je dalam batupahat 🤣,”komen yang lain.

“Mesti anak manja ni ishh best nya,”tambah yang lain.

“Happy family 🥰,”

Dan ada juga tinggal komen, “Comelnya family dia buat surprise & bagi hadiah macam ni”


“Whatsapp Masak Apa Hari Ni Untuk Suami.” Setiap Hari Mesej Anak & Hadiahkan Lesung Batu, Luahan Wanita Ini Cukup Menyentuh Hati!

Bukan mudah untuk melepaskan insan yang disayangi kepada orang lain. lebih-lebih lagi sejak kecil sehinggalah dewasa, ditatang bagai minyak yang penuh. Namun, apabila tiba masanya semua ibu bapa harus berbuat demikian. Lebih-lebih lagi bila mana sampai jodoh si anak.

Kebiasaannya si ibu yang terlebih risau dan bimbang apabila memikirkan keadaan anaknya setelah berkahwin. Namun kisah ini terbalik apabila pengguna laman sosial ini yang mendedahkan screenshot perbualan bersama ayahnya.

Menurut Natasshia, sejak 3 minggu berkahwin ayahnya merupakan insan sentiasa menghubunginya bertanyakan khabar menu apa yang ingin dimasak setiap hari.

Muat naik daripada gadis ini telah mendapat perhatian ramai, dan telah dikongsikan lebih 18 ribu ulang kicau (retweet) dan tanda suka (likes).

Sebelum ini juga, ayah Nastasshia telah memberikannya barang perkakas dapur kepadanya seperti lesung batu, papan pemotong kepadanya.

“Semua anak abah yang kahwin abah bagi lesung batu!”

Selepas memuat naik perkongsian tersebut, rata-rata ramai yang telah memberikan komen memuji sikap ayah gadis ini. Menurut ramai, ayahnya mungkin sangat rindukannya.

Tak kurang ada yang berkongsi pengalaman yang sama.


Anak Penakut? Pakar Pendidikan Awal Kanak-Kanak Ini Kongsi Tip Cara Psikologi Atasi Masalah Ini.

Kenapa takut sangat ni? Tak kanlah nak ke toilet pun nak mama teman. Adik kan pandai pergi sendiri. Ini antara sketsa anak di rumah yang tidak berani dan dimarahi mamanya  kerana takut untuk melakukan sendiri. Segala perkara berkaitan ketakutan anak sebenarnya dipengaruhi pelbagai faktor dalaman atau luaran.

Untuk mengetahui lanjut ikuti ulasan oleh Dr. Abdul Halim Masnan, Pensyarah Kanan,Jabatan Pendidikan Awal Kanak-kanak, Fakulti Pembangunan Manusia, Universiti Pendidikan Sultan Idris.

Faktor-faktor tersebut juga mungkin juga disebabkan perkembangan psikologi anak yang belum bersedia dengan sikap berani untuk mengatasi ketakutan ataupun kurang yakin untuk melakukan sendiri.

Apapun, ibu bapa perlulah bijak menanggani masalah ini dengan segera. Ini kerana jika tidak dibiarkan,lambat laun akan memberi masalah berpanjangan sehingga mereka dewasa seperti masalah keyakinan diri,pemalu, tidak boleh berdikari dan yang paling merisaukan tidak berani untuk melakukan apa saja atas alasan takut.

Antara faktor dalaman diri yg menjadi punca ketakutan adalah seperti; nampak hantu     sehingga menjdi fobia, dihukum dan takut² oleh ibu bapa sendiri atau adik beradik tanpa diperbaiki, trauma dengan gangguan seksual atau buli, kesediaan untuk berani yang tidak dipupuk, dan simptom tertentu bagi kanak-kanak istimewa.

Antara faktor luaran pula melibatkan; persekitaran rumah yang agak menyeramkan, kawasan kejiranan yang tidak selamat, fobia ketinggian atau kedalaman, trauma di sekolah sama ada dibuli rakan sebaya atau pernah dimarahi guru.

5 tip dorong anak jadi berani.

Punca-punca tersebut jika ada, ibu bapa perlu bertindak dengan beberapa pendekatan seperti:

Nasihatlah dengan mengatakan adik berani dan segala ketakutan boleh diatasi. Kita perlu berusaha untuk meyakinkan mereka untuk membantu menghilangkan perasaan takut itu dengan mengenal pasti punca takut. Takut gelap mungkin sebab nampak bayang seperti hantu, takut bunyi seram mungkin geseran kayu yg ditiup angin, takut berenang mungkin sebab lemas, semua itu perlu diyakinkan dengan penyelesaian berhemah.

Berilah penghargaan dengan menyatakan bahawa adik adalah adiwira, keberanian sebagai seorang hero dapat mengatasi segala ketakutan. Bimbing mereka untuk sentiasa berani dan berilah penghargaan jika mereka berjaya mengatasinya dengan tenang dan terkawal. Takut tak semestinya lemah, malu tak semestinya mengalah!

Kadang kala faktor rumah yang ‘menghantui’ menjadikan anak takut. Elok juga kalau rumah disinari dengsn cahaya atau warna yang cerah, sentiasa pastikan ruang gelap atau sempit itu dengan cahaya untuk mereka yakin untuk pergi, dan jika ada tikus, cicak atau lipas pastikan ditangkap dan dibuang! Hiasilah dengan rahmah, rumahku syurgaku.

Kadang kala kita yang terlalu mudah utk menghukum mereka seorang penakut tanpa memberi peluang untuk mereka berusaha untuk mengatasi ketakutan. Perubahan memerlukan kesabaran, kesabaran memerlukan ketenangan, ketengangan perlukan sokongan. Jika kita tahu mereka takut, berusaha untuk memberi peluang kepada mreka untuk menanggani perasaan itu dengan amalan membaca doa, menceritakan kisah tauladan spt pahlawan yang berani, serta membuat aktiviti luar yang aktif dan lasak sebagai proses keberanian.

Jika masalah takut itu tidak dapat diatasi atau semakin melarat, berjumpalah dengan pakar untuk melihat simptom itu scara lebih terperinci. kemungkinan masalah tersebut melibatkan masalah neuro dalam otak atau trauma yang  teruk disebabkan peristiwa seperti gangguan seksual atau makhluk halus.

Segala ketakutan boleh diatasi sekiranya ibu bapa dapat berperanan dengan sebaiknya sebagai hero dan heroin di hati anak² untuk mereka menjadi berani. Jadikan mereka juga hero seperti kita dan berikan mereka peluang untuk mengatasinya dengan tenteram.

Sumber: Majalah Keluarga, Ideaktiv Sdn. Bhd


Sambal Halia Petua Arwah Emak Atasi Masalah Angin Dalam Badan. Wanita Ni Kongsi Cara Buat.

Bagi yang hadapi masalah angin dalam badan tentu tahu bagaimana sukarnya untuk menjalani rutin harian.

Selain mendapatkan nasihat pegawai perubatan,boleh amalkan petua orang lama termasuk makan herba seperti halia.

Sebagaimana perkongsian ini, berkongsi cara penyediaan sambal halia petua daripada arwah ibunya.

Ikuti perkongsian ini.

Sambal Halia

Petua amalan Arwah Mak, diturunkan pada kami Adik Beradik.

Senjata ampuh untuk masalah angin dlm badan, mengatasi sengal2 sendi, kebas2 kaki dan tangan, lenguh2 badan, bandan rasa tak bermaya, urat masuk angin, sangat2 bagus untuk ibu lepas bersalin yg mengalami bentan.

Makan dengan nasi panas.InsyaAllah.. Lepas makan badan berpeluh2, buat kerja pun cergas, bangun pagi tak rasa sakit2 badan lagi

Bahan :
1 inci Halia mentah
1 sk lada hitam biji
1 sb ikan bilis goreng
1 ulas bawang putih mentah

Cara :
Tumbuk semua bahan dan boleh dihidang. Makan dengan nasi panas

Kalau badan terasa lenguh2, elakkan makan sayuran sejuk dan banyak angin mcm bayam, kangkung, daun ubi, petai dn jering ye. Pakai sarung kaki.
Dulu2 mmg tak percaya petua ni, ye lah.. muda2 asik nak kan fakta bukan auta dan kajian sains.
Bila dah bersalin, peranak pinak dan dah berusia ni baru tau dan rasa keberkesanan mengamalkan petua dan pantang2 ni.

Kalau tak larat nak buat sambal ni time sakit, buat teh halia.
Hiris 1 inci halia, masukkan dalam secawan air panas, bila dah suam, minum perlahan2 sampai habis. Amalkan hingga badan rasa cergas semula.

Sumber: Humairah Al-Hamra


Gabungan Kopi, Kayu Manis, Bunga Lawang & Buah Pelaga Bantu Legakan Selsema.  Yang tengah Demam Atau Tak Sedap Badan Kena Cuba Petua ni

Rasa tak sedap badan atau demam dan selsema pasti buat anda tak boleh tidur.  Apa kata cuba praktikkan petua mudah ni.

Ramuan paling berkesan setakat ni kopi panas campur kayu manis, bunga lawang dan buah pelaga sikit untuk redakan selsema meleleh. Selain itu , bagi anda yang tak sedap badan atau rasa nk demam atau sudah demam pun boleh.

Lepas setengh jam badan berpeluh dah kebah selsema pun hilang..  tak payah mkn panadol..???????

Kredit: fb Nfl Hakim


Supaya Rumahtangga Romantis, Ini 7 Tip Untuk Suami Pikat Hati Isteri

Rumahtangga bahagia sudah tentu ada rahsianya untuk setiap pasangan. Ia termasuk mengetahui cara untuk memikat hati pasangan. Bukan isteri sahaja yang tahu memikat suami, suami juga harus tahu tips memikat isteri supaya rumahtangga romantis.

Ikuti perkongsian ini mengenai 7 cara untuk suami memikat hari isteri.

Tips 1 : Kejut Isteri bangun pagi & bisik kata-kata cinta

Lelaki jangan nak geli-geli ye, ala kalau buat pon bukan orang nampak. Isteri sendiri je pon. Kalau Isteri macam pelik blur-blur, takpe. Dia suka sebenarnya. Hehehe Paling senang pon, kejut and cakap “sayang, bangun. Saya sayang awak sayang” awwwwwww, bikin cair je taw. Hehehehe

Tips 2 : Selalu ucapkan ayat Terima Kasih

Dari awal-awal kahwin sampai sekarang, Islam memang selalu cakap “Terima Kasih Sayang” bila Iday buat something untuk dia. Lepas masak and hidang, dia akan cakap ” Terima Kasih Sayang sebab Masak”

Rasa dihargai sangat. Sebenarnya, ada isteri tak kisah pon sebab apa dia buat memang ikhlas untuk suami dia. Tapi bila suami hargai and cakap Terima Kasih, lagi semangat isteri nak buat apa-apa untuk suami.

Ingat! Ringankan mulut cakap “Terima Kasih” okay! 🙂

Tips 3 : Tolong Isteri Buat Kerja Rumah – Simple2 pon okay

Bukan semua kerja okay, kan ada lelaki yang datang kecam aku. Hahaha Yang simple-simple macam sidaikan baju, tolong basuh pinggan sendiri and wife bila lepas makan.

Islam selalu tolong basuhkan pinggan sendiri and pinggan Iday everytime kitorang habis makan. Dia buat tu sebagai penghargaan la sebab Iday masakkan untuk dia. Give and take gituu. Banyak la kerja rumah yang kita sama-sama share buat. Hehehe

Tips 4 : Offer Pertolongan

Apa kata, kadang-kadang tu offer pertolongan pada Isteri. Contohnya nampak Isteri tengah duduk berehat lepas buat kerja, then offer untuk urut bahu atau boleh offer air minuman. Ataupon, kadang-kadang bila tengok tv, saja-saja tanya dia “Sayang, awak nak tengok cerita apa? ”

Isteri mesti rasa dihargai, alahai baiknya suami aku ni. Hehehe

Tips 5 : Cium tangan/dahi Isteri setiap kali keluar and balik dari Kerja

Kalau jenis Suami Isteri yang kerja 9 pagi – 6 petang, mesti jarang ada masa sama-sama. So, bila nak keluar kerja, cium la dahi isteri atau cium tangan isteri. Macam Iday, Iday tiap kali pergi kerja and balik kerja mesti salam and cium tangan Islam. And Islam pon buat benda sama.

Memang rasa disayangi. Hehehe

Tips 6 : Kadang-kadang Buat Keputusan untuk Barang Dapur

Ini basic je sebenarnya, rasanya semua suami akan temankan isteri beli barang dapur. Bukan barang dapur tapi shopping sekali. Hehe So, masa beli barang dapur tu, cadangkan la si Isteri apa yang nak dibeli. Iday selalu akan tanya Islam, apa yang dia nak makan, nak beli ape, sayur apa yang dia nak makan. Awal-awal dulu, Islam selalu jawab “Ikut suka awak, saya makan semua awak masak” .

Iday apa lagi, asyik beli shitake. Sebab Iday tahu yang dia suka sangat makan shitake. Last-last dia dah muak. HAHAHA Then lepas-lepas tu, dia sendiri cakap apa nak makan. Sebenarnya memudahkan Iday, takyah pening-pening dah. Hehehe

Tips 7 : Duit saku

Walaupun Isteri berkerja, tak salahnya hulurkan duit belanja hari-hari/mingguan untuk Isteri. Terpulang pada Isteri untuk terima atau tak. Macam Iday, Islam selalu bagi duit belanja, kadang-kadang dia siap selit dalam wallet. Tapi selalunya Iday tak guna, Iday akan simpan.

Then, kalau kitorang makan malam dekat kedai, Iday akan tolong bayarkan guna duit yang Islam bagi tadi. Hehehe Or kadang-kadang, Iday just letak dalam tabung duit dapur rumah. Hehehe


13 Jam Tahan Buang Air Besar Dalam Pesawat? Pilot Ni Buat ‘Kursus’ Ajar Guna Tandas Kering Dalam Pesawat

13 Jam Tahan Buang Air Besar Dalam pesawat? Pilot Buat ‘Kursus’ Ajar Guna Tandas Kering Dalam Pesawat

Buat anda yang pernah melancong atau melakukan ibadat haji atau umrah menggunakan perkhidmatan kapal terbang, pasti tidak ketinggalan untuk menggunakan tandas di dalam kapal.

Tempoh lama dalam kapal terbang membuatkan pengunaan tandas di atas pesawat. Namun jika salah penggunaan tandas sudah tentu berbau dan menjadi kotor. Malah ada yang sanggup menahan daripada membuang air besar.

Tak sangka kan ada macam-macam peel penumpang kapal terbang. Cakna dalam hal ini, perkongsian daripada pilot, Kapten Hafiz Firdaus Bin Abdullah sediakan  ‘kursus’ mengguna tandas dalam kapal terbang.

Ia diharap dapat memberi ilmu baru kepada penumpang. Biarpun nampak biasa-biasa aje tetapi penting untuk mendidik penumpang untuk kebersihan diri

Katanya video itu bukan video rasmi syarikat penerbangannya tetapi video peribadinya untuk berkongsi ilmu.

Menariknya dia menunjukkan jenis-jenis tisu dalam tandas berkenaan termasuk tisu untuk pelapik tandas.

Dia juga menasihati kebersihan amat penting untuk mengelak tandas tersumbat ketika dalam pesawat

CARA BERISTIJMAR TANDAS KERING

Tidak dinafikan penggunaan tandas kering dalam kapal terbang memberi kesukaran kepada penumpang untuk membersihkan diri terutama air besar dan kecil.

Dalam video berkenaan dia menjelaskan bagaimana menggunakan cara beristijmar dalam kapal terbang menggunakan tisu.

“Jangan ragu-ragu. Di sebabkan tak biasa ada yang dalam penerbangan sampai tidak mahu buang air besar menahan sebegitu lama.

“Kalau flight pergi Jeddah 9 jam, flight pergi London 13 jam . Tak nak buang air besar dan anggap tiada ada cara yang betul mengikut cara Islam.”

TANDAS KAPAL TERBANG TAK ADA LUBANG

Dia juga turut menunjukkan cara untuk memastikan tandas dalam pesawat dalam kering dan bersih.

Katanya, lantai tandas pesawat tak mengandungi lubang untuk membolehkan air mengalir keluar disebabkan ia tandas jenis kering.

“Elakkan air jatuh ke lantai yang boleh menyebabkan lantai menjadi kotor dan air melimpah.

“Jika berlaku, lap lantai basah dengan tisu yang disediakan,” sambil menunjukkan cara lap lantai menggunakan kaki.

“Pesannya elakkan air jatuh ke lantai untuk mengelak ia menjadi kotor air melimpah ke lantai. Jika melimpah ambil tisu untuk lap.

“Sendiri guna tandas, sendiri bersihkannya. Kebersihan amat penting,” ujarnya turut meluahkan rasa kecewa apabila ada penumpang muslim tidak menjaga kebersihan tandas.


Makan Pucuk Ubi Atau Gulai Nangka, Mungkin Ada Yang Berangin Badan. Tapi Nak ‘Selamat’ Buat Cara Ni!

”Saya tak boleh makan sayur tu, kalau makan perut mesti kembung”, kenyataan ini mungkin biasa kita dengar.

Namun cara atau petua bagaimana untuk elakkan daripada kena angin dan sakit kepala kesan daripada makan makanan berangin ini, mungkin ramai yang belum tahu.

Untuk itu, dikongsikan di sini petua untuk info bersama.

PETUA ELAK KENA ANGIN, SAKIT KEPALA

Tau tak, ada orang kan dia alah sangat makan pucuk ubi ni. Bila makan je mesti sakit kepala atau mudah kene serang angin, sampai sebu sebu.

Ni petua dari mak sal sendiri. Mak memang takboleh makan sebarangan memang mudah kene angin.

Kalau nak makan pucuk ubi ni pun, teringin nak makan pun dah kena angin.

Petua ni mak dapat dari orang tua tua yang ajar mak, lepas mak dah buat, mak dapat dah menikmati keenakkan pucuk ubi rebus nak buat ulam tu.

Caranya :

1. Masukkan sedikit je beras masa nak rebus pucuk ubi tu.

2. Rebus la sampai empuk lembut.

Nak rebus sekali batang boleh, tak nak pun takpa ikut selera memasing. Sebab batang tu pun sedap bila dah rebus lama lama tau.

Tips ni pun boleh buat untuk nak masak apa apa makanan yang berangin contohnya nangka masak lemak tu. Pun boleh try petua yang sama.

Jadi mana yang hadapi masalah yang sama sakit angin tu boleh try petua ni, dah takda masalah lepastu kita nak menikmati sayur kampung ni nak buat ulam kan hehe.

Doakan mak sal, Sarifah Ahmad diberi kesihatan yang baik ye. Mudah mudahan, aamiiin.

Sumber : Saleha Maarof via mahn